Πώς να εκτελείτε συναλλαγές σαν πρωταθλητές μάγοι της αγοράς\nΑναρτήθηκε από Παντελης Οκτωβρίου 08, 2015\nΤο αρθρο ειναι απο το περιοδικο Traders (διαβαστε εδω το περιοδικο δωρεαν )\nΜάθετε από τις γνώσεις του θρύλου των συναλλαγών Mark Minervini\nΤο επενδυτικό ύφος ποικίλει μεταξύ των πετυχημένων παικτών της αγοράς αλλά, χωρίς εξαίρεση, οι επιτυχείς επενδυτές μετοχών μοιράζονται ορισμένα βασικά χαρακτηριστικά που απαιτούνται για την επιτυχία. Εάν δεν διαθέτετε αυτά τα χαρακτηριστικά, είναι σίγουρο ότι θα αποχωριστείτε τα χρήματά σας. Τα καλά νέα είναι ότι δεν χρειάζεται να τα διαθέτετε εκ γενετής. Παράλληλα με την εκμάθηση αποτελεσματικών τακτικών εκτέλεσης συναλλαγών, μπορείτε να αναπτύξετε τη νοοτροπία και τη συναισθηματική πειθαρχία που απαιτούνται για να εξασφαλίσετε πολλά κέρδη στο χρηματιστήριο. Απαιτούνται δύο πράγματα: η επιθυμία για την επιτυχία και μια στρατηγική νίκης. Υπάρχει μεγάλη διαφορά μεταξύ μιας αξιοπρεπούς απόδοσης στη χρηματαγορά και της επίτευξης εξαιρετικών επιδόσεων, και αυτή η διαφορά μπορεί να αλλάξει τη ζωή σας.\nΕίτε είστε λογιστής, δάσκαλος σε σχολείο, γιατρός, δικηγόρος, υδραυλικός ή ακόμη και άφραγκος και άνεργος όπως υπήρξε ο γράφων όταν ξεκίνησε - μπορείτε να πετύχετε εξαιρετικές επιδόσεις.\n» Η συνέπεια οδηγεί στη νίκη\nΟ κόσμος αγοράζει μετοχές με την ελπίδα να βγάλει χρήματα και να αυξήσει τα πλούτη του. Ονειρεύονται τις μεγάλες αποδόσεις που θα φέρουν μελλοντικά οι προσεκτικά επιλεγμένες επενδύσεις τους. Ωστόσο, προτού επενδύσετε τα μετρητά που κερδίσατε με κόπο θα πρέπει να σκεφτείτε πώς θα αποφύγετε την απώλειά τους.\nΑν υπάρχει ένα πράγμα που ο Mark Minervini διδάχθηκε όλα αυτά τα χρόνια, είναι ότι η διαχείριση κινδύνου αποτελεί το πιο σημαντικό δομικό στοιχείο για την επίτευξη σταθερής επιτυχίας στο χρηματιστήριο. Προσέξτε ότι χρησιμοποιήσαμε τη λέξη «σταθερή». Ο καθένας μπορεί να έχει βραχυπρόθεσμη επιτυχία εφόσον βρεθεί στο κατάλληλο μέρος την κατάλληλη στιγμή, αλλά η σταθερότητα είναι αυτό που ξεχωρίζει τους επαγγελματίες από τους ερασιτέχνες, τους διαχρονικούς θρύλους από τους αστέρες της μίας ημέρας.\nΚατά τη διάρκεια της καριέρας του, ο συντάκτης έχει γνωρίσει πολλούς ανθρώπους που έκαναν εκατομμύρια δολάρια σε ευνοϊκές εποχές, μόνο και μόνο για να τα χάσουν στη συνέχεια, ακόμη και να φαλιρίσουν. Θα σας πούμε πώς να αποφύγετε αυτή τη μοίρα.\nΠρόκειται για τα δικά σας χρήματα,\nαλλά μόνο για όσο διάστημα τα προστατεύετε\nΓια να πετύχετε σταθερή αποδοτικότητα, θα πρέπει να προστατεύετε τα κέρδη και το επενδυτικό κεφάλαιό σας. Στην πραγματικότητα, ο κύριος Minervini δεν κάνει διάκριση μεταξύ των δύο. Ένα μεγάλο λάθος που κάνουν πολλοί επενδυτές είναι να συναλλάσσονται τα κέρδη σαν κοινά χρήματα, κι ενεργούν λες και τα χρήματα αυτά δεν τους ανήκουν όσο το αρχικό κεφάλαιο κι άρα μπορούν να τα ρισκάρουν. Εάν αυτός ο τρόπος σκέψης σάς έχει γίνει συνήθεια, θα πρέπει να αλλάξετε την αντίληψή σας αμέσως για να πετύχετε εξαιρετικές αποδόσεις. Ας πούμε ότι ο συντάκτης έβγαλε τη Δευτέρα $5.000. Δεν θεωρεί ότι «προηγείται» στο παιχνίδι κατά $5.000 κι άρα μπορεί να ρισκάρει αυτό το ποσό με ριψοκίνδυνες κινήσεις. Απλά, ο λογαριασμός έχει ένα νέο αρχικό υπόλοιπο, το οποίο υπόκειται στο ίδιο σύνολο κανόνων όπως και πριν. Μόλις πραγματοποιήσει ένα κέρδος, αυτά τα χρήματα του ανήκουν. Το χθεσινό κέρδος είναι μέρος του σημερινού κεφαλαίου.\nΜην υιοθετείτε τη λανθασμένη νοοτροπία των ερασιτεχνών τζογαδόρων. Παίζοντας με συνέπεια και στοιχηματίζοντας συντηρητικά, ένας παίκτης κερδίζει $1.500 στο τραπέζι του μπλάκτζακ. Τότε αρχίζει να ποντάρει μεγάλα ποσά, απερίσκεπτα. Στα μάτια του, τώρα παίζει με χρήματα της μάρκας. Αυτό συμβαίνει όλη την ώρα και στο χρηματιστήριο. Οι ερασιτέχνες επενδυτές αντιμετωπίζουν τα κέρδη τους σαν χρήματα της αγοράς κι όχι σαν δικά τους, και εν ευθέτω χρόνω η αγορά τούς τα παίρνει πίσω.\nΑς πούμε ότι κάποιος αγοράζει μια μετοχή για $20 ένα μερίδιο. Ανεβαίνει στα $27. Στη συνέχεια, ο επενδυτής αποφασίζει ότι μπορεί να της «δώσει χώρο» επειδή έχει ένα μαξιλάρι επτά μονάδων. Λάθος! Μόλις μια μετοχή ανέβει κατά ένα αξιοπρεπές ποσό από την τιμή αγοράς, ο Mark Minervini συνήθως δίνει λιγότερο χώρο προς τα κάτω. Εισέρχεται σε κατάσταση προστασίας κέρδους. Το λιγότερο, προστατεύει το νεκρό σημείο. Σε καμιά περίπτωση δεν πρόκειται να αφήσει ένα καλό κέρδος να μετατραπεί σε απώλεια.\nΣτο τέλος κάθε συνεδρίασης, όταν αναθεωρείτε το χαρτοφυλάκιό σας, αναρωτηθείτε το εξής: έχω θετικά αποτελέσματα σε αυτή τη θέση σήμερα; Αν όχι, γιατί τη διατηρώ; Η αρχική αιτία της αγοράς εξακολουθεί να ισχύει; Να κλείνετε κάθε ημέρα συναλλαγών με μια ειλικρινή εκτίμηση των θέσεων σας. Δεν υπαινισσόμαστε ότι δεν πρέπει να επιτρέπετε σε μια μετοχή να περάσει μέσα από μια φυσιολογική αντίδραση ή οπισθοχώρηση στην τιμή αν πιστεύετε ότι η μετοχή μπορεί να ανέβει πολύ ψηλότερα.\nΚαι βέβαια πρέπει να δίνετε στις μετοχές κάποια περιθώρια για διακυμάνσεις, αλλά αυτά έχουν μικρή σχέση με το προηγούμενο κέρδος σας. Να αξιολογείτε τις μετοχές σας με βάση τις μελλοντικές αποδόσεις που αναμένετε από αυτές σε σχέση με αυτό που ρισκάρετε. Κάθε μέρα, μια μετοχή θα πρέπει να δικαιολογεί το λόγο για τον οποίο την κρατάτε, αναμένοντας ένα μεγαλύτερο κέρδος.\nΑποφύγετε τα μεγάλα λάθη\nΠρόσφατα, ο συντάκτης είχε την ευκαιρία να μιλήσει με τον Itzhak Ben-David, μέλος της ομάδας συγγραφής της μελέτης «Are Investors Really Reluctant to Realise Their Losses? Trading Responses to Past Returns and the Disposition Effect». Η τάση να πουλάμε μετοχές με κέρδη πολύ σύντομα και να διατηρούμε μετοχές με απώλειες για πολύ καιρό ονομάστηκε από τους οικονομολόγους φαινόμενο διάθεσης (disposition effect).\nΟι κύριοι Ben-David και David Hirshleifer μελέτησαν τις αγοραπωλησίες μετοχών από περισσότερους από 77.000 λογαριασμούς ενός μεγάλου μπρόκερ από το 1990 έως το 1996 και πραγματοποίησαν μια ποικιλία αναλύσεων που δεν είχαν γίνει ποτέ πριν. Εξέτασαν το πότε οι επενδυτές αγόραζαν μεμονωμένες μετοχές, το πότε τις πουλούσαν και το πόσο κέρδιζαν ή έχαναν με κάθε πώληση.\nΕξέτασαν επίσης το ποτέ οι επενδυτές ήταν πιθανότερο να αγοράσουν πρόσθετα μερίδια μιας μετοχής που είχαν αγοράσει προηγουμένως. Τα αποτελέσματά τους δημοσιεύθηκαν στο τεύχος Αυγούστου 2012 του Review of Financial Studies.\nΗ μελέτη τονίζει πολλά ενδιαφέροντα συμπεράσματα:\n• Οι επενδυτές είναι πιθανότερο να επιτρέψουν σε μια μετοχή να σημειώσει μια μεγάλη απώλεια παρά ένα μεγάλο κέρδος. Διατηρούν μετοχές με απώλειες για πολύ καιρό και πουλούν μετοχές με κέρδη πολύ γρήγορα.\n• Η πιθανότητα αγοράς επιπλέον μεριδίων είναι μεγαλύτερη για μετοχές που έχουν χάσει την αξία τους από ό,τι είναι για μετοχές που έχουν αποκτήσει αξία. Οι επενδυτές μπορεί εύκολα να διπλασιάσουν τα στοιχήματα τους όταν οι μετοχές χάνουν αξία.\n• Οι επενδυτές είναι πιθανότερο να δεχθούν ένα μικρό κέρδος από ό,τι μια μικρή απώλεια.\nΟι περισσότεροι επενδυτές καθυστερούν πολύ να κλείσουν θέσεις με απώλειες. Ως εκ τούτου, διατηρούν μια θέση μέχρις ότου να μη μπορούν να δεχθούν άλλο πόνο, και αυτό κοστίζει σε πολύτιμο κεφάλαιο και χρόνο. Για να είστε επιτυχής, πρέπει να λάβετε υπόψη ότι ο μόνος τρόπος για να συνεχίσετε να λειτουργείτε αποτελεσματικά είναι να προστατεύετε το λογαριασμό σας από μια σημαντική οπισθοδρόμηση ή, ακόμη χειρότερα, καταστροφή.\nΗ αποφυγή των μεγάλων απωλειών αποτελεί το σημαντικότερο παράγοντα για μεγάλες νίκες για έναν κερδοσκόπο. Δεν μπορείτε να ελέγξετε πόσο θα ανέβει μια μετοχή αλλά, στις περισσότερες περιπτώσεις, το αν θα δεχθείτε μια μικρή ή μια μεγάλη απώλεια είναι εντελώς δική σας επιλογή. Υπάρχει ένα πράγμα που μπορούμε να σας εγγυηθούμε: Εάν δεν μπορείτε να μάθετε να δέχεστε μικρές απώλειες, αργά ή γρήγορα θα έχετε μεγάλες απώλειες. Είναι αναπόφευκτο.\nΓια να μάθετε καλά την τέχνη της κερδοσκοπίας, θα πρέπει να αντιμετωπίσετε την καταστροφική ικανότητά σας. Μόλις κατανοήσετε και αναγνωρίσετε αυτή την ιδιότητα, θα μπορείτε να ελέγξετε το πεπρωμένο σας και να πετύχετε τη σταθερότητα. Θα πρέπει να αφιερώσετε ένα σημαντικό κομμάτι χρόνου και προσπάθειας στο να μάθετε πώς να χάνετε το μικρότερο δυνατό ποσό όταν σφάλετε. Πρέπει να μάθετε να αποφεύγετε τα μεγάλα λάθη.\nΗ εξάσκηση δεν εξασφαλίζει την τελειότητα\nΟ Mark Minervini γνωρίζει ανθρώπους που διαχειρίστηκαν χρήματα στη Γουόλ Στριτ για δεκαετίες κι όμως έχουν μέτρια αποτελέσματα να επιδείξουν. Θα πιστεύατε ότι μετά από όλα αυτά τα χρόνια πρακτικής, η απόδοσή τους θα ήταν εξαιρετική ή τουλάχιστον θα βελτιωνόταν με την πάροδο του χρόνου. Όχι απαραίτητα. Η εξάσκηση δεν εξασφαλίζει την τελειότητα. Στην πραγματικότητα, η πρακτική εξάσκηση μπορεί να επιδεινώσει την απόδοση εφόσον εφαρμόζετε τα λάθος πράγματα.\nΌταν επαναλαμβάνετε κάτι ξανά και ξανά, το μυαλό σας ενισχύει τις νευρικές οδούς που ενισχύουν τη δράση. Το πρόβλημα είναι ότι αυτές οι οδοί ενισχύονται τόσο για λάθος όσο και για σωστές δράσεις. Οποιοδήποτε μοτίβο δράσης επαναλαμβάνεται συνεχώς θα γίνει τελικά συνήθεια. Άρα, η πρακτική εξάσκηση δεν εξασφαλίζει την τελειότητα, διαμορφώνει απλά συνήθειες.\nΜε άλλα λόγια, το γεγονός ότι κάνετε κάτι για κάποιο διάστημα δεν σας εγγυάται την επιτυχία. Μπορεί απλά να σημαίνει ότι ενισχύετε κακές συνήθειες. Ο συντάκτης προσυπογράφει τη συμβουλή του θρυλικού προπονητή του ποδοσφαίρου Vince Lombardi. Όπως είπε, «η πρακτική εξάσκηση δεν εξασφαλίζει την τελειότητα. Μόνο η τέλεια πρακτική εξάσκηση εξασφαλίζει την τελειότητα». Στη χρηματαγορά, η λάθος πρακτική θα φέρει περιστασιακή επιτυχία ακόμα και αν εφαρμόζετε εσφαλμένες αρχές. Εξάλλου, θα μπορούσατε να ρίχνετε βελάκια σε μια λίστα μετοχών και κάπου-κάπου να πετυχαίνετε κερδοφόρες μετοχές, αλλά δεν θα εξασφαλίσετε σταθερές αποδόσεις και στο τέλος θα χάσετε.\nΟ λόγος που οι περισσότεροι επενδυτές εφαρμόζουν λανθασμένη πρακτική είναι επειδή αρνούνται να αναλύσουν τα αποτελέσματά τους αντικειμενικά ώστε να διαπιστώσουν τι πηγαίνει στραβά με την προσέγγισή τους. Προσπαθούν να ξεχάσουν τις απώλειες και συνεχίζουν να κάνουν αυτό που έκαναν πάντα. Η καθιέρωση των χαμηλών προμηθειών των μπρόκερ, οι διαδικτυακές συναλλαγές και τα χρηματιστηριακά δεδομένα μέσω δικτύου μπορεί να έχουν προσφέρει σε όλους την ίδια τεχνολογία, αλλά δεν έδωσαν στους επενδυτές την ίδια δυνατότητα χρησιμοποίησης αυτών των πόρων.\nΌπως το να αποκτήσετε ένα μπαστούνι του γκολφ δε θα σας κάνει Tiger Woods, και το άνοιγμα ενός λογαριασμού σε μπρόκερ και η οθόνη ενός υπολογιστή δε θα σας κάνουν Peter Lynch ή Warren Buffett. Αυτό είναι κάτι για το οποίο πρέπει να εργαστείτε, και απαιτείται χρόνος και εξάσκηση. Αυτό που έχει σημασία είναι να μάθετε να εξασκήστε σωστά.\nσυναλλαγές επί χάρτου\nΚαθώς οι νέοι επενδυτές εκπαιδεύονται, συχνά επιλέγουν τις συναλλαγές επί χάρτου για πρακτική εξάσκηση προτού ρισκάρουν πραγματικά χρήματα. Αν και αυτό ακούγεται λογικό, ο κύριος Minervini δεν είναι οπαδός των συναλλαγών επί χάρτου και δεν τις προτείνει για περισσότερο από όσο είναι απολύτως απαραίτητες, έως ότου αποκτήσετε κάποια χρήματα για να επενδύσετε. Οι συναλλαγές επί χάρτου αποτελούν λάθος είδος πρακτικής. Είναι σαν να προετοιμάζεστε για έναν επαγγελματικό αγώνα πυγμαχίας αντιμετωπίζοντας σκιές. Δεν θα ξέρετε πώς είναι να δέχεστε χτύπημα έως ότου βρεθείτε στο ρινγκ με έναν πραγματικό αντίπαλο.\nΟι συναλλαγές επί χάρτου βοηθούν λίγο στην προετοιμασία σας για τις πραγματικές συναλλαγές όπου η αγορά είναι αδίστακτη. Επειδή δεν είστε συνηθισμένοι στην ψυχολογική και την οικονομική πίεση, θα είναι απίθανο να λάβετε τις ίδιες αποφάσεις με την περίοδο της πρακτικής εξάσκησης.\nΑν και οι συναλλαγές επί χάρτου μπορεί να σας βοηθήσουν να εξοικειωθείτε με την αγορά, μπορεί επίσης να σας δημιουργήσουν μια ψευδή αίσθηση ασφάλειας και να εμποδίσουν την απόδοσή σας και τη διαδικασία εκμάθησης.\nΟ ψυχολόγος Henry L. Roediger ΙΙΙ, ο οποίος είναι ο κύριος ερευνητής για το τμήμα Ψυχολογίας του Πανεπιστημίου της Ουάσιγκτον στο St. Louis, διεξήγαγε ένα πείραμα στο οποίο οι μαθητές χωρίστηκαν σε δύο ομάδες για να μελετήσουν ένα κείμενο φυσικής ιστορίας.\nΗ ομάδα Α μελέτησε το κείμενο επί τέσσερις συνεδρίες. Η ομάδα Β το μελέτησε μόνο μία φορά αλλά εξετάστηκε πάνω σε αυτό το θέμα τρεις φορές. Μια εβδομάδα αργότερα οι δύο ομάδες εξετάστηκαν και η ομάδα Β πέτυχε 50% υψηλότερο σκορ. Αυτό αποδεικνύει τη δύναμη τού να κάνεις πραγματικά αυτό που προσπαθείς να πετύχεις έναντι τού να προετοιμάζεσαι για αυτό με προσομοίωση. Αν ξεκινάτε τώρα, θα πρέπει να αρχίσετε να εκτελείτε συναλλαγές με πραγματικά χρήματα το συντομότερο δυνατόν. Εάν είστε αρχάριοι επενδυτές, ένας καλός τρόπος για να αποκτήσετε εμπειρία είναι η εκτέλεση συναλλαγών με ένα μικρό χρηματικό ποσό, το οποίο αν χάσετε δε θα αλλάξει τη ζωή σας, αλλά θα είναι αρκετό ώστε η απώλειά του να σας πονέσει.\nΜη ξεγελιέστε με μια ψευδή αίσθηση της πραγματικότητας. Να εξοικειωθείτε με τις πραγματικές συναλλαγές, επειδή αυτό θα πρέπει να κάνετε για να βγάλετε πραγματικά χρήματα.\nΔεσμευτείτε με μια προσέγγιση\nΔεν χρειάζεστε διδακτορικό στα μαθηματικά ή τη φυσική για να πετύχετε στο χρηματιστήριο, χρειάζεστε απλά την κατάλληλη γνώση, μια καλή ηθική εργασίας και πειθαρχία. Η μεθοδολογία SEPA® του συντάκτη αναπτύχθηκε μετά από δεκαετίες αναζήτησης, δοκιμών και επιστροφής στο σχεδιαστήριο αμέτρητες φορές για να διαπιστωθεί τι είναι πραγματικά αποτελεσματικό.\nΚι εσείς οι ίδιοι θα περάσετε περιόδους δοκιμών και λαθών: θα δοκιμάσετε διάφορες έννοιες και προσεγγίσεις για την αγορά μετοχών, είτε σε σχέση με την αξία, την ανάπτυξη, τα θεμελιώδη, τα τεχνικά ή κάποιο συνδυασμό.\nΣτο τέλος, για να πετύχετε, θα πρέπει να καταλήξετε σε μια προσέγγιση που να έχει νόημα για εσάς. Το πιο σημαντικό είναι να δεσμευτείτε για την τελειοποίηση και τη λεπτομερή κατανόηση αυτής της μεθοδολογίας και της εκτέλεσής της.\nΜια στρατηγική εκτέλεσης συναλλαγών είναι όπως ένας γάμος. Εάν δεν είστε πιστοί, το πιθανότερο είναι να έχει δυσάρεστη κατάληξη. Απαιτείται χρόνος και αφοσίωση, αλλά ο στόχος σας θα πρέπει να είναι να γίνετε ειδικοί στην προσέγγισή σας στην αγορά.\nΑν και η στρατηγική είναι σημαντική, δεν είναι τόσο κρίσιμη όσο η γνώση και η πειθαρχία κατά την εφαρμογή της, εφαρμόζοντας πιστά τους κανόνες σας. Ένας επενδυτής που γνωρίζει πραγματικά τα δυνατά και τα αδύναμα σημεία της στρατηγικής του/της μπορεί να έχει σημαντικά καλύτερα αποτελέσματα από κάποιον που ξέρει μόνο λίγα για μια ανώτερη στρατηγική. Φυσικά, η ιδανική κατάσταση θα ήταν να γνωρίζετε πολλά για μια σπουδαία στρατηγική. Αυτός θα πρέπει να είναι ο απώτερος στόχος σας.\nΕπενδύστε πρώτα στον εαυτό σας\nΌταν ο συντάκτης ξεκίνησε τις συναλλαγές τη δεκαετία του 1980, υπέμεινε μια εξαετή περίοδο, κατά την οποία δεν έβγαλε καθόλου χρήματα από μετοχές. Στην πραγματικότητα, είχε μια καθαρή απώλεια. Μόλις το 1989 άρχισε να σημειώνει ουσιαστική επιτυχία. Τι ήταν αυτό που τον κράτησε στο παιχνίδι; Η άνευ όρων επιμονή! Μια επένδυση στη γνώση, η οποία χρειάζεται χρόνο για να αποκτηθεί, αποτελεί επένδυση στον εαυτό σας, αλλά απαιτεί επιμονή. Όταν κάνετε μια ακλόνητη δέσμευση για έναν τρόπο ζωής, βάζετε τον εαυτό σας πολύ μπροστά από τους περισσότερους στον αγώνα για την επιτυχία. Γιατί? Επειδή οι περισσότεροι έχουν μια φυσική τάση να υπερεκτιμούν αυτά που μπορούν να πετύχουν βραχυπρόθεσμα και να υποτιμούν αυτά που μπορούν να πετύχουν μακροπρόθεσμα. Νομίζουν ότι έχουν κάνει μια δέσμευση, αλλά όταν αντιμετωπίζουν δυσκολίες, χάνουν τη διάθεσή τους ή παραιτούνται.\nΟι περισσότεροι βρίσκουν ενδιαφέρον στις συναλλαγές, αλλά λίγοι κάνουν μια πραγματική δέσμευση. Η διαφορά μεταξύ του ενδιαφέροντος και της δέσμευσης είναι η βούληση να μην παραιτείσαι. Όταν δεσμεύεσαι αληθινά σε κάτι, δεν υπάρχει άλλη εναλλακτική παρά μόνο η επιτυχία. Το ενδιαφέρον θα κάνει την αρχή, αλλά η δέσμευση θα σας οδηγήσει στη γραμμή του τερματισμού.\nΗ πρώτη και καλύτερη επένδυση που μπορείτε να κάνετε είναι να επενδύσετε στον εαυτό σας, μια δέσμευση να κάνετε αυτό που χρειάζεται και να εμμείνετε. Η επιμονή είναι πιο σημαντική από τη γνώση. Πρέπει να επιμείνετε προκειμένου να πετύχετε οτιδήποτε. Οι γνώσεις και οι δεξιότητες μπορούν να αποκτηθούν μέσα από την μελέτη και την πρακτική, αλλά τίποτα σπουδαίο δε συμβαίνει σε όσους παραιτούνται.\nΝα αναμένετε κάποιες πολύ κακές ημέρες\nΤο κλειδί της επιτυχίας είναι να γίνετε πετυχημένοι στοχαστές και στη συνέχεια να ενεργείτε βάσει αυτών των σκέψεων. Αυτό δεν σημαίνει ότι όλες οι ιδέες και δράσεις σας θα παράγουν πάντα τα επιθυμητά αποτελέσματα. Κατά καιρούς, θα αισθάνεστε ότι η επιτυχία είναι ανέφικτη. Μπορεί ακόμη να νιώσετε τη διάθεση να παραιτηθείτε. Ο συντάκτης γνωρίζει, το έχει ζήσει. Στην πορεία του, βίωσε ημέρες που είχε χάσει τελείιως το ηθικό του λόγω των κακών αποτελεσμάτων του και έφτασε σχεδόν στο σημείο να τα παρατήσει.\nΩστόσο, ο Mark Minervini γνώριζε τη δύναμη της εμμονής. Έπειτα, μετά από περισσότερο από μια δεκαετία δοκιμών καιι λαθών, έβγαζε σε μια βδομάδα περισσότερα χρήματα από όσα ονειρευόταν ότι θα έβγαζε σε ένα χρόνο. Βίωσε αυτό που εννοούσε ο Άγγλος ποιητής και θεατρικός συγγραφέας Ρόμπερτ Μπράουνινγκ όταν έγραψε «η επιτυχία ενός λεπτού εξαργυρώνει την αποτυχία ετών».\nΘυμηθείτε, αν επιλέξετε να μην αναλάβετε ρίσκα, να παίξετε εκ του ασφαλούς, ποτέ δεν θα γνωρίσετε την αίσθηση της ολοκλήρωσης των ονείρων σας. Κυνηγήστε με τόλμη αυτό που επιθυμείτε και να αναμένετε κάποια πισωγυρίσματα, κάποιες απογοητεύσεις και μερικές πολύ κακές ημέρες. Αγκαλιάστε όλα αυτά ως ένα πολύτιμο μέρος της διαδικασίας και μάθετε να λέτε «Ευχαριστώ δάσκαλε».\nΝα αισθάνεστε ευτυχισμένοι και ευγνώμονες και να γιορτάζετε όταν κερδίζετε. Μην ανακαλείτε τις αποτυχίες μετανιώνοντας. Το παρελθόν δεν μπορεί να αλλάξει, μπορεί μόνο να διδάξει. Το σημαντικότερο είναι να μην αφήνετε τις πολύ κακές ημέρες να σας κάνουν να παραιτηθείτε.\nΓια να πραγματοποιήσετε κέρδη από επενδύσεις σε μετοχές, θα πρέπει να λάβετε τρεις σωστές αποφάσεις: τι να αγοράσετε, πότε να το αγοράσετε και πότε να το πουλήσετε. Δεν θα αποδειχτούν σωστές όλες οι αποφάσεις σας, αλλά μπορούν να είναι έξυπνες.\nΕίναι αλήθεια ότι η αγορά είναι βάναυση στους περισσότερους από όσους την προκαλούν. Αλλά το ίδιο ισχύει και για το Έβερεστ, και αυτό δεν πρέπει, κι ούτε σταματάει τους ανθρώπους από την προσπάθεια να φτάσουν στην κορυφή. Αυτό που περιμένουμε από ένα βουνό ή μια αγορά είναι να μην έχει προτιμήσεις, να τους αντιμετωπίζει όλους επί ίσοις όροις.\nΗ εκτέλεση συναλλαγών μπορεί να αποτελεί πνευματική διέγερση, καθώς επίσης και έναν τρόπο για απόκτηση χρημάτων. Για να ασκηθεί σωστά, απαιτούνται υψηλού επιπέδου ικανότητες και δεξιότητες για τις οποίες ο επενδυτής πρέπει να εργαστεί πολύ σκληρά ώστε να τις αποκτήσει. Μια καλά σχεδιασμένη και εκτελεσμένη συναλλαγή είναι κάτι όμορφο που αξίζει να βιώσετε, να απολαύσετε και να θυμάστε. Πρέπει να έχει κάτι ουσιαστικό που υπερβαίνει τη χρηματική απολαβή.\nΗ χρηματαγορά παρέχει τη μέγιστη ευκαιρία στον κόσμο για οικονομική ανταμοιβή. Διδάσκει επίσης σπουδαία μαθήματα σε όσους κερδίζουν και σε όσους χάνουν, μια εκπαίδευση που πηγαίνει πολύ πιο πέρα από την εκτέλεση συναλλαγών και τις επενδύσεις. Χωρίς αμφιβολία, η χρηματαγορά μάς προσφέρει απίστευτη χαρά όταν κερδίζουμε και βαθιά ταπεινοφροσύνη όταν χάνουμε. Είναι το καλύτερο παιχνίδι του κόσμου. «\nΑποσπάσματα που ελήφθησαν από το: Trade Like a Stock Market Wizard: How to Achieve Superperformance in Stocks in any Market, Copyright 2013 Mark Minervini – εκδόσεις McGraw Hill.\nspand 8 Οκτωβρίου 2015 - 9:18 μ.μ.\nKαλησπερα σας ..με ενα αρθρο βεβαια δεν θα γινουμε ουτε μαγοι της αγορας ουτε πτωταθλητες ,μακαρι να γινοταν ετσι ,αλλα πιστευω αξιζει να το διαβασουμε ολο και κατι θα βοηθησει ,ισως ανακαλυψουμε λαθη που κανουμε ολοι μας\nKostas L 9 Οκτωβρίου 2015 - 11:03 μ.μ.\nThanks δάσκαλε...και καλό ΣΚ\nspand 10 Οκτωβρίου 2015 - 10:48 π.μ.\nΚαλο Σαββατοκυριακο Κωστα ..ομορφα και χαρουμενα να περνας !\nμπαρμπαλιας 11 Οκτωβρίου 2015 - 10:10 π.μ.\nνα σου ευχηθω τα χρονια πολλα.\nοσο για το φιλο μας ...αυτα ισχυουν για αγορες και οχι ελλΧΑΑ...\nεξ αλλου εξω το κερδος δεν ειναι ποινηκοποιημενο οπως στο ελλας ...\nεπομενως για πιο πραμα μιλαμε;;\nspand 12 Οκτωβρίου 2015 - 8:10 π.μ.\nΚαλημερα Ηλια σε ευχαριστω για τις ευχες σου,να εισαι καλα και να ανακαλυψεις και τις πραγματικες αγορες ..οχι το Χαα μονο ,βεβαια τωρα με τα capital control και με αδειες τσεπες ουτε στο Χαα δεν μπορουμε να παιξουμε .


Πέμπτη, 19 Μαΐου 2022 21:00\nΣκαλί – σκαλί οι Naxatras συνεχίζουν την ανοδική πορεία τους, η οποία επί του παρόντος μοιάζει να μην έχει ταβάνι. Κάθε συναυλία τους αποτελεί ακόμα ένα πειστήριο που επιβεβαιώνει αυτή την εντύπωση. Η ζωντανή παρουσίαση του τέταρτου δίσκου τους, ως φυσική συνέπεια των παραπάνω, έλαβε χώρα στον μεγαλύτερο -ως τώρα- κλειστό συναυλιακό χώρο που έχουν βρεθεί ως headliner (Fuzz Club) και συνοδεύτηκε από αθρόα προσέλευση.\nΟι Deaf Radio που κλήθηκαν να ανοίξουν τη συναυλία αποτέλεσαν μια ωραία και σοφή επιλογή, καθώς διαθέτουν και την απαιτούμενη ποιότητα και κόσμο που τους ακολουθεί. Η τετράδα ανέβηκε στη σκηνή στην ώρα της και ξεκίνησε με αρκετή ορμή, ενώ ο κόσμος ακόμα συνέρρεε στο χώρο. Η αλήθεια είναι πως αρχικά υπήρξε ένα σάστισμα από τον συγκεχυμένο ήχο που έφτανε στα αυτιά μας, σε σημείο να μην διακρίνουμε μελωδίες και φωνητικά. Στη συνέχεια η κατάσταση βελτιώθηκε σαφώς και καθώς το γκρουπ “ζεσταινόταν”, μετέφερε την σπίθα στο κοινό και όλα γίνονταν καλύτερα.\nΤο ντεμπούτο τους Alarm (2017) πρόσφερε το σταθερό highlight των εμφανίσεων τους, δηλαδή το αγαπημένο Backseats (συνηθισμένη επιλογή για φινάλε), ενώ το Astypalea αποδείχθηκε το πλέον δημοφιλές από το Modern Panic (2019) και όχι άδικα χαρακτηρίστηκε από μικροφώνου ως το ιδανικό για κλείσιμο τραγούδι, αν και ακούστηκε περίπου στη μέση του live. Βεβαίως οι Deaf Radio δεν περιορίστηκαν στα γνωστά, καθώς έπαιξαν και δυο νέα κομμάτια, με το ένα εξ αυτών, το Supersonic, να έχει ήδη αγαπηθεί από τους φίλους τους, σε σημείο κάποιοι να τραγουδούν τους στίχους! Δεν έχουμε λοιπόν παρά να περιμένουμε ολόκληρη τη νέα τους δουλειά για να δούμε πως θα ακούγεται, στο μεταξύ το σχήμα παραμένει εγγύηση στα live.\nΟι Naxatras μεγαλώνουν με κάθε δίσκο τους και μαζί τους μεγαλώνουν κατά συνέπεια και οι χώροι που παρουσιάζουν την εκάστοτε νέα δουλειά τους. Κάπως έτσι πέρασαν σταδιακά από το Death Disco, στο Gagarin για να καταλήξουν στο Fuzz, στο μεγαλύτερο από άποψης χωρητικότητας venue της πρωτεύουσας (εξαιρουμένων των πολιτιστικών κέντρων...).\nΒεβαίως τα νούμερα δεν ανεβαίνουν μόνο στο κομμάτι των εισιτηρίων, ανεβαίνουν και στο μουσικό/εκτελεστικό σκέλος. Το αρχικό trio (Βαγενάς – Ντέλιας – Χαριζάνης) έγινε προσφάτως τετράδα με την προσθήκη του Παντελή Κάργα στα πλήκτρα και τα ηλεκτρονικά. Επιπροσθέτως στη σκηνή του Fuzz είδαμε συνολικά 9 μουσικούς (!!!) αφού πέραν των προαναφερθέντων υπήρχε ένας ακόμα περκασιονίστας, καθώς επίσης ένα κουαρτέτο εγχόρδων για δυο κομμάτια. Φυσικά η προσθήκη των πλήκτρων μέσω του Κάργα υπήρξε η πλέον καίρια και αρμόζουσα επιλογή, αφού η μπάντα έχει στραφεί σε πιο prog κατεύθυνση με τη νέα της δουλειά (και prog χωρίς πλήκτρα δεν γίνεται, ως γνωστόν...). Άλλωστε ο συγκεκριμένος ήχος ανέκαθεν τους έλκυε, όπως παραδέχτηκαν στη συνέντευξη που μας παραχώρησαν με αφορμή την παρούσα συναυλία.\nΜπροστά λοιπόν σε ένα μεγάλο κοινό οι Naxatras παρουσίασαν ζωντανά το τέταρτο LP με επαγγελματισμό, προσήλωση και την δέουσα αυτοπεποίθηση. Από το νέο τους υλικό, δυο συνθέσεις λάμπουν περισσότερο (είναι τα hit, κατά κάποιον τρόπο), ο λόγος για τα Omega Madness και Journey to Narahmon, τα οποία διόλου τυχαία επελέγησαν για να οπτικοποιηθούν ώστε να συστήσουν τη νέα κυκλοφορία στο κοινό. Μάλιστα ακούστηκαν και τα δυο σχετικά νωρίς στο πρώτο μέρος της συναυλίας, πιθανώς ως τα πλέον αναγνωρίσιμα του άλμπουμ (ίσως και λόγω της αντίστοιχης θέσης τους στο tracklist).\nΑπό εκεί και πέρα το IV αποδόθηκε, όπως είναι λογικό, σχεδόν στην ολότητα του, με τους Ντέλια και Βαγενά να μοιράζονται εξ ημισείας τα φωνητικά στα κομμάτια που υπάρχουν, χωρίς όμως κανένας τους να διεκδικεί το ρόλο του frontman (ο δεύτερος ανέλαβε το επικοινωνιακό κομμάτι, πιθανότατα ως πιο εξωστρεφής). Στα μετόπισθεν ο Κώστας Χαριζάνης έκανε πραγματικά σπουδαία δουλειά στα τύμπανα, αποδεικνύοντας ότι αποτελεί και λόγω θέσης τον πυλώνα πάνω στον οποία χτίζεται η μουσική των Naxatras.\nΓια ακόμη μια φορά τα I am the Beyonder και The Great Attractor (με τη γνωστή παρεμβολή των πατεράδων Hawkwind κάπου ενδιάμεσα) έκλεψαν τη παράσταση, κλείνοντας ως είθισται πανηγυρικά το live, με τον ενθουσιασμό του κόσμου να φτάνει στα ύψη. Εδώ δεν μπορούμε να να μην σημειώσουμε πόσο μας χαροποιηθεί να βλέπουμε μετά από καιρό γεμάτες τις μουσικές σκηνές. Ταυτόχρονα όμως δεν μπορούμε να κλείσουμε τα μάτια (και τα αυτιά) σε κάποιες κακές συνήθειες που δεν φαίνεται να αλλάζουν. Αναφερόμαστε πρωτίστως στην οχλαγωγία που δημιουργείται σε κάποια σημεία, κυρίως στα μετόπισθεν, που δείχνει έλλειψη σεβασμού τόσο στο διπλανό όσο και στον καλλιτέχνη και δευτερευόντως στο κάπνισμα που μας κάνει να σκεφτόμαστε τις μάσκες ως μόνιμο συναυλιακό αξεσουάρ...\nΔυο γεμάτες ώρες έμειναν στη σκηνή οι Θεσσαλονικείς, ολοκληρώνοντας άλλη μια μεστή εμφάνιση. Κι αν κάποιοι θα ήθελαν ένα κάπως παραλλαγμένο setlist (με κάποιες από τις πιο δυνατές στιγμές τους μέσα) αυτό δεν αλλάζει τη γενική εικόνα που ήταν απολύτως ικανοποιητική. Άλλωστε το σχήμα υποσχέθηκε επιστροφή σύντομα, οπότε θα υπάρξουν μελλοντικά ευκαιρίες για να μην μείνει κανείς παραπονεμένος.\nΚείμενο: Κωνσταντίνος Αναγνωστόπουλος\nPublished in Κριτικές Συναυλιών\nLive Review: Efterklang / No Clear Mind / Plasi @ Temple, 30/4/2022\nLive Review: Max Richter @ Ωδείο Ηρώδου Αττικού, 29/6/2022\nRelease Athens Festival 2022: Iggy Pop / Liam Gallagher / Sleaford Mods / The K's / The Noise Figures @ Πλατεία Νερού, 2/7/2022\nΟι Jethro Tull σε Αθήνα και Θεσσαλονίκη για δύο μοναδικές εμφανίσεις τον Σεπτέμβριο\nMore in this category: « Live Review: Playgrounded / we.own.the.sky 6/5/2022 @ Fuzz Live Music Club\tLive Review: Electric Litany / Johnny Labelle 14/5/2022 @ Gagarin 205 Live Music Space »


Ο ΚΑΒΑΦΗΣ ΣΤΗΝ ΠΑΤΡΑ - paradoxic paragraphs\nYou are at:Home»ΧΡΟΝΟΓΡΑΦΗΜΑΤΑ»ΠΙΤΣΙΛΙΕΣ»Ο ΚΑΒΑΦΗΣ ΣΤΗΝ ΠΑΤΡΑ\nΟ ΚΑΒΑΦΗΣ ΣΤΗΝ ΠΑΤΡΑ\nBy ΓΙΑΝΝΗΣ ΠΑΠΑΓΕΩΡΓΙΟΥ on November 30, 2015 ΠΙΤΣΙΛΙΕΣ\nΉταν στις τελευταίες τάξεις του σχολείου που ακούγαμε για πρώτη φορά για κάτι έκπτωτους βασιλιάδες και άνεργους συγκλητικούς, για αόρατους θιάσους και αρωματισμένους νέους, για μακρινές σατραπείες και άλλα παρόμοια. Και όλα αυτά μας ταρακουνούσαν και μας γοήτευαν λιγάκι, έστω και προσωρινά, εμάς τους βαριεστημένους περί των σχολικών νέους του 1988. Κι ας μην τα απαγγέλλαμε σωστά, όπως και κείνη η κακομοίρα η φιλόλογος που τα πετσόκοβε για να τα αναλύσει γραμμή προς γραμμή, λέξη προς λέξη και να μας διδάξει την περιλάλητη καβαφική ειρωνεία. Αυτή μονάχα και τίποτα άλλο. Εκεί τελείωνε η αποστολή της.\nΒέβαια, ο ποιητής είχε περισσότερα να μας πει, κι ας μην τον καταλαβαίναμε ακόμα εκείνα τα άγουρα χρόνια. Ήταν και άλλες οι προτεραιότητες: Μαθηματικά, Φυσική, Χημεία, Πανελλήνιες και ο στρατός ως μια κάποια λύση, στο τέλος μιας δύσκολης εφηβείας. Απώλεια, στέρηση, μοναξιά. και η αδιόρατη λεπτή γραμμή της μαύρης χολής που όλο και ξεμάκραινε.\nΟ καιρός των εξετάσεων δεν άργησε να έρθει και δίχως πολλά πολλά πανηγύρια πέρασα στη Στρατιωτική Σχολή Ευελπίδων. Πλέον, μια λαμπρή καριέρα –λέγανε- ανοιγότανε μπροστά μου και όλοι, συγγενείς και φίλοι, βιαζόντουσαν να μου ευχηθούν «και στρατηγός!». Μόνο η μάνα σιωπούσε βουρκωμένη. Εμένα, αυτό που μ’ ένοιαζε ήταν ότι θα έφευγα, κι ότι θα είχα κάτι το σίγουρο. Κι ας γύρναγα σαν τσιγγάνος από δω κι από κει. Κι ας είχα τον καθένα πάνω απ’ το κεφάλι μου. Αργότερα, βλέποντας και κάνοντας.\nΠρέπει να ήταν σε κάποια έξοδο, ένα μουντό Σαββατιάτικο απόγευμα, Φλεβάρης του 1991 και εγώ να τριγυρνώ άσκοπα στο κέντρο. Έξω απ’ το «ΡΕΞ», στην Πανεπιστημίου, χάζευα ένα πάγκο με φτηνά βιβλία και το μάτι μου έπεσε σε μια συλλογή ποιημάτων του. Τα 154 ποιήματα που διάβασα το ίδιο βράδυ –σίγουρα κάπως βιαστικά – ήταν αποκαλυπτικά. Ο καθαρός έρωτας απέναντι στο αναπότρεπτο του θανάτου, οι μνήμες ενάντια στη φθορά του χρόνου, η μοναχική αξιοπρέπεια κατά της κοινωνικής ηθικής, και άλλα τέτοια «σωκρατικά». Ο ποιητής, ανεπαισθήτως, εμφυσούσε τα «καινά δαιμόνια» που θα συναντούσα αργότερα, ξανά και ξανά, σε βιβλία, μουσικές και ταινίες, και που με τα χρόνια θα αισθηματοποιούνταν ευεργετικά και «επικίνδυνα» εντός μου. Όλα αυτά τα «μισοειδωμένα πρόσωπα και οι αβέβαιες μνήμες» που θα με ακολουθούν πιστά για περισσότερο από μια δεκαετία στις άνυδρες βόλτες μου στην Ελλάδα. Λαμία, Σάμος, Αθήνα, Πρέβεζα και μόνιμη επιστροφή στην Πάτρα, στην πόλη που σε ακολουθεί.\nΗ παρέα των μυστικών φίλων, με τα χρόνια, όλο μεγάλωνε. Πλάι στον Καβάφη, ο «Ξένος», ο «Αλέξης Ζορμπάς», ο Ξανθούλης, «Τα Βαμμένα Κόκκινα Μαλλιά», ο Κουμανταρέας, το «Οδός Πανός», ο Ταχτσής, ο Μίσσιος, ο Τσαγκαρουσιάνος και άλλοι, και άλλοι, και άλλοι. Μα και οι παλιοί ρεμπέτες, και ο Χατζιδάκις, και ο Άσιμος, και οι λίστες ατέλειωτες. Και τα όνειρα, που σίγουρα θα έπαιρναν εκδίκηση, κι αυτά ευεργετικά παυσίλυπα άλλης μιας δίσεκτης μοναξιασμένης εποχής, που κάποτε, ξαφνικά και άδοξα, τελείωσε κι αυτή.\nΣήμερα, λοιπόν, που οι λαμπρές καριέρες ανήκουν στο παρελθόν, και οι αστραφτερές στολές με τα γαλόνια κλείστηκαν για πάντα στην ντουλάπα, όλα αυτά μοιάζουν μακρινά και ξένα. Στον Ποιητή που μας δίδαξε Ζωή και Τέχνη, εμείς τα μακρινά ανίψια και νόθα τρισέγγονα, χρωστάμε πολλά. Και πιο πολύ το κουράγιο να αντέχουμε και να ελπίζουμε. Ακόμη «κι αν δεν μπορείς να κάμεις τη ζωή σου όπως τη θέλεις, τούτο προσπάθησε τουλάχιστον όσο μπορείς: μην την εξευτελίζεις».\nΈνας αρχαίος μύθος λέει ότι, στις αρχές του προηγούμενου αιώνα-μέρες 1901 μ.Χ.- ο ποιητής, διερχόμενος για Ιταλία, πέρασε και από την Πάτρα. Ήταν κατακαλόκαιρο, θείος Ιούλιος στα τελειώματα, με πολλή ζέστη. Έμεινε τρεις μέρες στην πόλη, σε ένα ξενοδοχείο «καθαρώτατο, άνετα επιπλωμένο, και διαθέτει καλή κουζίνα», όπως σημείωνε ευχαριστημένος στο ημερολόγιό του. Παρ’ όλη την «τρομερή» ζέστη, έκανε βόλτες στους δρόμους και στις πλατείες και θαύμασε τα αξιοθέατα της πόλης, αποκομίζοντας θετική εντύπωση. Όλα αυτά εκείνον τον καιρό που ήταν ακόμα νέος –δεν είχε πατήσει τα σαράντα- ταξίδευε κάπου κάπου, δεν έγραφε πολύ και κρυβόταν ακόμα με συστολή πίσω από τις άτιμες τις σκάλες.\nΜα τώρα τα χρόνια πέρασαν. Μπορεί, πλέον, να μην τον διαβάζω τακτικά, αλλά τον συναντώ τα απογεύματα, λίγο πριν σουρουπώσει. Γυροφέρνει άσκοπα κι αυτός σε δρόμους και πλατείες, εδώ και κει, και πάντα μόνος. Κάπου κάπου σταματά κάποιον πλανόδιο μικροπωλητή, ρωτώντας για την ποιότητα των παιχνιδιών, μα ποτέ δεν αγοράζει κάτι, για ποιον άλλωστε. Όταν κουραστεί κάθεται στην Πλατείας Όλγας, ανάβει τσιγάρο και παραγγέλνει διπλό ελληνικό. Σκέτο. Ή άλλες φορές, πιο αργά, κάνα ούζο με ξυροκάρπια. Για ώρες, κάθεται μόνος και αμίλητος, άγνωστος μεταξύ αγνώστων αυτός ο μέγας, και χάνεται στα δικά του. Και σαν βραδιάσει για τα καλά κατηφορίζει προς το λιμάνι και το σταθμό των τρένων και χώνεται στα σκοτεινά δρομάκια πίσω από τα ΚΤΕΛ.\nΠαρά την ηλικία του, περπατά γρήγορα και νευρικά, ρίχνοντας βιαστικές μα διαπεραστικές ματιές σ’ αυτούς τους μελαμψούς νέους με τα κουρελιασμένα ρούχα και τα πεινασμένα μάτια, που ίσως κάτι να του θυμίζουν. Εγώ, όσες φορές προσπάθησα να τον πλησιάσω και να του μιλήσω –ότι είμαστε κατά κάποιο τρόπο συγγενείς ή τουλάχιστον ένα ευχαριστώ – δεν τα κατάφερα. Άνοιξε το βήμα του και ξεμάκρυνε, δεν ξέρω γιατί. Μόνο καμιά φορά ένα ελαφρό μειδίαμα ή μια κίνηση του κεφαλιού όλο συγκατάβαση. Δεν ήθελα να γίνω και φορτικός. Έτσι κι αλλιώς απεχθανόταν από πάντα τις πολλές συνάφειες και συναναστροφές.\nΚαι δεν ξέρω καν που μένει.\n*Πρώτη δημοσίευση Οδός Πανός τχ.148 Απρ-Ιουν 2010


"Εγώ δοκίμαζα το φαγητό του Χίτλερ"! Μιλά η γυναίκα που τον προστάτευε από δηλητηρίαση! | OnAlert\n«Εγώ δοκίμαζα το φαγητό του Χίτλερ»! Μιλά η γυναίκα που τον προστάτευε από δηλητηρίαση!\n2014/09/18 - 22:59\n’Εγινε τυχαία δοκιμαστής φαγητού για τον Χίτλερ. Οταν το διαμέρισμά της βομβαρδίστηκε το 1941 και με τον άντρα της να υπηρετεί στον στρατό, πήγε να μείνει με την πεθερά της σε μια πρωσική πόλη που σήμερα ανήκει στην Πολωνία. Η πόλη, 400χλμ. ανατολικά του Βερολίνου, βρισκόταν δίπλα στο αρχηγείο του Χίτλερ. Ο δήμαρχος, έναν ακραίος Ναζί την ανάγκασε να γίνει δουλέψει για τον Χίτλερ.\n«Ποτέ δεν είχα δει τον Χίτλερ από κοντά. Μόνο τον σκύλο του, τον Blondi», είπε, τονίζοντας ότι τα μέτρα ασφαλείας ήταν δρακόντεια, όμως ένα βράδυ βιάστηκε από έναν αξιωματούχο των SS.\nΟ Χίτλερ φοβόταν δικαιολογημένα για τη ζωή του. Στις 20 Ιουλίου 1944, μια ομάδα Γερμανών αξιωματικών του στρατού επιχείρησαν να τον δολοφονήσουν, τοποθετώντας μια βόμβα. «Πέσαμε από τα παγκάκια και άκουσα κάποιον να φωνάζει «ο Χίτλερ είναι νεκρός!», αλλά φυσικά δεν ήταν».\nΣτα τέλη του 1944, η Wölk κατάφερε να δραπετεύσει με τη βοήθεια ενός φίλου της αξιωματικού των SS και με το τρένο πήγε στο Βερολίνο. Τον Μάιο του 1945, το Βερολίνο συνθηκολόγησε με τον ρωσικό στρατό, αλλά η φρίκη του πολέμου δεν είχε τελειώσει. «Προσπαθούσαμε να ντυνόμαστε σαν ηλικιωμένες, αλλά οι Ρώσοι ήρθαν για μένα και τα άλλα κορίτσια… Έσκισαν και άνοιξαν τα φορέματά μας, μας έσυραν στο διαμέρισμα ενός γιατρού και μας βίαζαν για 14 ημέρες. Ήταν κόλαση, Ένας εφιάλτης που δεν σταματούσε».\nΟι φρικιαστικές εμπειρίες της Wölk, είχαν ως αποτέλεσμα να μην μπορέσει ποτέ να κάνει παιδιά. «Πάντα ήθελα μια κόρη. Όταν έφτασα τα 50, σκεφτόμουν ότι αν είχα μια κόρη θα ήταν 25. Αλλά δυστυχώς αυτό δεν συνέβη ποτέ».\nΟ «κεραυνοβόλος πόλεμος» του Χίτλερ κατέληξε σε σφαγές αμάχων.Πλάνα εποχής\nTags: ΑΠΟΠΕΙΡΑ ΔΟΛΟΦΟΝΙΑΣΙΣΤΟΡΙΑΠΟΛΕΜΟΣΧΙΤΛΕΡ


Excel Milano 3 Hotel e Residence (Basiglio, Ιταλία) - Κριτικές και σύγκριση τιμών - TripAdvisor\nΞενοδοχεία κοντά σε: Excel Milano 3 Hotel e Residence\nBasiglio ξενοδοχεία όπου επιτρέπονται τα κατοικίδια\nΞενοδοχεία κοντά σε: Beach Town\nΞενοδοχεία κοντά σε: Spazio Coco\nExcel Milano 3 Hotel e Residence: Εστιατόρια στην περιοχή\nΔραστηριότητες κοντά σε: Excel Milano 3 Hotel e Residence\nExcel Milano 3 Hotel e Residence, Basiglio - Κριτικές\nΔείτε και τα 1 ξενοδοχεία (Basiglio)\n3,5 266 κριτικές\nPalazzo dei Cigni Piazza Marco Polo, 14, 20080 Basiglio Ιταλία Δείτε στον χάρτη\nΔεν είναι ξενοδοχείο 4 αστέρων, πισίνα δεν είναι μέρος του ξενοδοχείου και οι επισκέπτες πρέπει να πληρώσουν για να το χρησιμοποιήσετε\nΑυτό δεν αισθανόμασταν καθόλου σαν 4 αστέρων ξενοδοχείο. Το δωμάτιό μου ήταν πολύ μεγάλο, καλό μπάνιο και άνετο κρεβάτι με ωραία προϊόντα περιποίησης. Το προσωπικό στη ρεσεψιόν ήταν πολύ εξυπηρετικό, μας δίνει κατευθύνσεις για το ξενοδοχείο με τη δημόσια συγκοινωνία, όταν ήμουν κράτηση μου ταξίδι....Το ξενοδοχείο είναι πολύ εύκολο να φτάσετε από το κέντρο της πόλης με το μετρό και το λεωφορείο. Θα πρέπει να σημειωθεί κατά την κράτηση του στην πισίνα δεν είναι μέρος του ξενοδοχείου, αλλά ανήκει σε αθλητικό συγκρότημα μικρά παντοπωλεία σε κοντινή απόσταση. Χρειάστηκε να πληρώσω 15 ευρώ για να περάσετε την ημέρα εκεί για ηλιοθεραπεία. Οι άνθρωποι δεν επιτρέπονται στην πισίνα χωρίς σκουφάκι, καθώς και την ημέρα που ήμουν εκεί, η πισίνα δεν φαινόταν σαν να ήταν σε χρήση, κανείς δεν είχε πισίνα. Το ξενοδοχείο βρίσκεται ακριβώς δίπλα σε ένα σούπερ μάρκετ που ήταν καλό, όμως σημαίνει επίσης πολύ θόρυβο από την κυκλοφορία, όπως το δωμάτιό μου έβλεπε στο πάρκινγκ. Το lounge bar του ξενοδοχείου είναι για κάποιο λόγο δεν ανοίξει το σαββατοκύριακο - όχι τέλειο όταν ταξίδευα μόνη μου, έτσι έπρεπε να βγείτε έξω για δείπνο. Το Wifi δεν είναι καλό ούτε, έδωσα προσπαθεί να χρησιμοποιήσει. Το πρωινό ήταν εντάξει, δεν είναι μια εξαιρετική επιλογή αλλά τι έγινε εκεί ήταν καλό.Περισσότερα\nΑν αυτό είναι ένα 4 αστέρων ξενοδοχείο McDonald's πρέπει να έχει βραβευτεί με αστέρι Michelin. Μου φαίνεται πολύ παλιά και πολύ μακριά από το αεροδρόμιο και από το Μιλάνο. Η κράτηση στο ποτέ wowcher χρησιμοποιώντας τους ξανά! Το πρωινό φτωχό και το προσωπικό δεν είναι...και τόσο φιλικό.Περισσότερα\nΕίναι ένα ωραίο ξενοδοχείο\nΣυνολικά, ήταν εντάξει γιατί μείναμε μόνο εκεί 2 ημέρες, αλλά από τη δική μου άποψη αυτή δεν πρέπει να θεωρείται ως ένα 4 * ξενοδοχείο: παλιά έπιπλα μυρωδιά αστεία, πολύ παλιά ψυγείο δεν λειτουργεί καθόλου, είχαμε μόνο μερικά πλαστικά ποτήρια και μετά τον καθαρισμό του...δωματίου δεν πήραμε κανένα ποτήρια. Αυτή δεν είναι η καλύτερη επιλογή αν κάποιος θέλει να επισκεφθεί το Μιλάνο, έπρεπε να νοικιάσετε ένα αυτοκίνητο και να πληρώσουμε επίσης πολλά για το χώρο στάθμευσης. Είναι ευκολότερο να κάνετε κάτι άμεσα στο Μιλάνο. . .Περισσότερα\nΈμεινα σε αυτό το ξενοδοχείο για 3 ημέρες. Το δωμάτιο ήταν πολύ μεγάλο και άνετο, και το προσωπικό ήταν πολύ φιλικό. Ήταν πραγματικά εξυπηρετικό, όταν χρειαζόμουν, και επιθυμεί να απαντήσει σε ερωτήσεις. Το πρωινό δεν ήταν πολύ diverese, αλλά καλή γεύση. Για επαγγελματικό σκοπό θα...το συνιστούσαΠερισσότερα\nΜέτρια αλλά καλά κρεβάτια\nWow κάτι από τα 70 's πολύ καθαρό και καλά κρεβάτια. Classic χωρίς πρίζες κοντά στο κρεβάτι για τον φορτιστή τηλεφώνου. Τα μπάνια είναι εντάξει, αλλά οι συνάδελφοι είχαν πλημμυρίσει ντουζιέρες ή χωρίς νερό. Το πρωινό ήταν απαίσιο το χειρότερο που έχω βιώσει εδώ και...χρόνια. Η περιοχή είναι ωραίο. Km από το Μιλάνο, έτσι προσέχετεΠερισσότερα\nΙταλία > Λομπάρντι > Province of Milan > Basiglio\nΔείτε 1 κοντινό ξενοδοχείοΔείτε και τα 22 κοντινά εστιατόριαΔείτε και τα 4 κοντινά αξιοθέατα\nΛάβετε γρήγορες απαντήσεις από το προσωπικό του Excel Milano 3 Hotel e Residence και από προηγούμενους πελάτες.


«Έκλεισε» η συμφωνία με τους Θεσμούς – Τι θα ισχύσει για τα «κόκκινα» δάνεια – Άποψη Τώρα\n«Έκλεισε» η συμφωνία με τους Θεσμούς – Τι θα ισχύσει για τα «κόκκινα» δάνεια\nΣε έναν δύσκολο συμβιβασμό κατέληξαν τα ξημερώματα της Τρίτης, η κυβέρνηση και οι εκπρόσωποι των Θεσμών, σε κεντρικό ξενοδοχείο της Αθήνας. Ο συμβιβασμός έγινε έπειτα από πολύωρες διαπραγματεύσεις.\nΌπως δήλωσε ο υπουργός Οικονομικών Ευκλείδης Τσακαλώτος, σήμερα Τρίτη θα κατατεθεί η συμφωνία στη Βουλή ώστε να ψηφιστεί την Πέμπτη, ενώ παράλληλα σήμερα θα ενημερωθεί και το Euro Working Group για να κάνει την Παρασκευή θετική εισήγηση προς τον ESM για την εκταμίευση των 12 δις. ευρώ, όπως αναμένεται. Η στρατηγική για τη διαχείριση των «κόκκινων» δανείων πρόκειται να παραπεμφθεί τον Δεκέμβριο.\nΗ συμφωνία που αφορά την προστασία από τους πλειστηριασμούς της πρώτης κατοικίας αφορά μόνο το 25% των δανειοληπτών και επιπλέον έναν στους τρεις οφειλέτες (35%) με βάση αντικειμενικά, εισοδηματικά και περιουσιακά κριτήρια. Οι προϋποθέσεις που αφορούν τη συνεργασία των δανειοληπτών με τα πιστωτικά ιδρύματα θα είναι πολύ αυστηρές.\nΤι θα ισχύσει για τα «κόκκινα» δάνεια\nΗ βέβαιη προστασία από πλειστηριασμούς καλύπτει το 25% των δανειοληπτών και αφορά τα μεικτά εισοδήματα από 8.180 ευρώ για τον άγαμο, 13.917 ευρώ για το ζευγάρι και 20.639 ευρώ για τετραμελή οικογένεια και για αντικειμενική αξία ακινήτου έως 170.000 ευρώ. Μέριμνα θα υπάρξει και για τους φτωχούς και άνεργους δανειολήπτες που αδυνατούν να πληρώσουν ακόμα και την ελάχιστη δόση, την οποία θα καλύψει οικονομικά το κράτος.\nΣτη δεύτερη κατηγορία που αφορά το 35% των δανειοληπτών, θα γίνεται αξιολόγηση της θέσης του δανειολήπτη, ο οποίος αν δεν καλύπτει τις προϋποθέσεις θα κινδυνεύει με πλειστηριασμό της πρώτης κατοικίας, ενώ αν κριθεί συνεργάσιμος θα έχει σταθερή δόση για τρία χρόνια. Η περίπτωση αφορά εισοδήματα 13.906 ευρώ για τον άγαμο, 23.659 ευρώ για το ζευγάρι και 35.086 ευρώ για την τετραμελή οικογένεια για αντικειμενική αξία έως 230.000 ευρώ.\nPREVIOUS Previous post: Έκτακτες κυκλοφοριακές ρυθμίσεις για την επέτειο του Πολυτεχνείου\nNEXT Next post: Θερμή υποδοχή του Ευ. Μεϊμαράκη στη Θεσσαλονίκη


Εγχειρίδιο Yamaha PSR-E433 (68 σελίδες)\nΕγχειρίδιο Yamaha PSR-E433\nΈχετε κάποια ερώτηση σχετικά με το Yamaha PSR-E433 ή χρειάζεστε βοήθεια; Κάντε την ερώτησή σας εδώ. Δώστε μια σαφή και περιεκτική περιγραφή του ζητήματος και της ερώτησής σας. Όσο περισσότερες λεπτομέρειες παρέχετε για το ζήτημα και την ερώτησή σας, τόσο πιο εύκολο θα είναι για άλλους αγοραστές του Yamaha PSR-E433 να απαντήσουν σωστά στην ερώτησή σας.\nΣχετικά με το Yamaha PSR-E433\nΔείτε το εγχειρίδιο για το Yamaha PSR-E433 εδώ, δωρεάν. Αυτό το εγχειρίδιο ανήκει στην κατηγορία Πληκτρολόγια και έχει βαθμολογηθεί από 1 άτομα με μέσο όρο 6.2. Αυτό το εγχειρίδιο διατίθεται στις ακόλουθες γλώσσες: Αγγλικά, Σουηδικά. Έχετε κάποια ερώτηση σχετικά με το Yamaha PSR-E433 ή χρειάζεστε βοήθεια; Κάντε την ερώτησή σας εδώ\nYamaha PSR-E433 προδιαγραφές\nΗχητικά εφφέ Chorus, Reverberation\nΠοσότητα τύπων αντήχησης 9\nΠοσότητα τύπων χωρού 4\nΜέγιστη πολυφωνία ( νότες ) 32\nΠεριοχή ρυθμού μετρονόμου 11 - 280bpm\nΧωρητικότητα μνήμης μουσικής 10\nΠοσότητα κλειδιών 61\nΚατανάλωση ισχύος (μέγιστη) 16W\nΠαρακάτω, θα βρείτε τις πιο συχνές ερωτήσεις σχετικά με το Yamaha PSR-E433 .


Tidal | Page 5 | AVsite\nΠλέον υπάρχει app για το tidal και για τις τηλεοράσεις της lg. Το δοκίμασα και παίζει κανονικά.\nΞέρει κάποιος να μου πεί πως γίνεται , τηλεχειρισμός στο τινταλ , δλδ ενω παίζει πχ στο pc να κάνω τηλεχειρισμό από το Iphone.\nΔεν γίνεται. Και αυτό είναι το βασικότερο πρόβλημα τους.\nΓια αυτό λένε συνέχεια για ROON. Γίνεται και με BluOS αλλά θέλει streamer που να υποστηρίζει BluOS. Ένα Bluesound Node 2i πχ ή ενισχυτή NAD που το έχουν προεγκατεστημένο.\nεγώ παίζω με volumio σε ένα αρχαίο netbook\nκαι τηλεχειριστήριο του volumio στο κινητό\n(ή άνοιγμα της ip του volumio σε οποιοδήποτε browser)\nη υποστήριξη tidal στο volumio θέλει πακέτο με 29 ευρώ το χρόνο\nτώρα στο pc ίσως μπορούσες να το κάνεις με κάποιο πρόγραμμα σαν remote desktop\nμε κάποια εφαρμογή που υποστηρίζει tidal και τηλεχειρισμό\nΔεν γινεται,μονο με τις παρακατω συσκευες γινεται\nδοκιμασε με μια application οπως η bubble upnp,απο εκει ισως γινεται.\nΆμα λέω εγώ να βάλετε daphile... Δεν με ακούτε.\nΤο έχω σε τάμπλετ και πισι , το τάμπλετ είναι το lenovo cm 10 κάτι τέτοιο , αλλά αναγκαστικά πρέπει να συνδέεται με usb και μετά με usb to coaxial adaptor , που έχω , με ενα καλώδιο 6μετρο coaxial αλλά δεν είναι και ότι πιο εύχρηστο.\nΝαι και συ όλα τα πανεύκολα μας λες.\nΜε ένα τέτοιο https://ihodomi.com/gr/categories/ifi-zen-blue.html\nθα υπάρχει μεγάλη διαφορά;\nΛέει για ασύρματη μετάδοση σε ποιότητα cd.\ntidal και bluetooth δεν πανε παρεα......spotify ναι,αλλα οχι tidal.\nReactions: iraclis and strozsek\nΚαλησπέρα Έχεις dac ?\nΑν ρωτάς εμένα ναι, είναι ο πρεπρο DENON AVP -A1HD.\nΤον barcou ρωτάω στο ερώτημα του.\nΑν υπάρχει dac με το καλώδιο usb και ένα Otg σαν το επισυναπτόμενο μπορείς να κατεβάσεις το tidal στο κινητό σου, και να συνδέσεις το καλώδιο usb με το Otg και να παίξεις tidal...\nΒέβαια δεν είναι και η ιδανική λύση, αλλά για να ακούσεις και για να πάρεις μια πρώτη γεύση πως παίζει το tidal είναι μια πρόταση.\nΤο κινητό γίνεται οθόνη με volume το οποίο έχεις στο foul.\nΑπό το ενισχυτή σου ρυθμίζεις το volume.\nΑν έχει απαντηθεί το ερώτημα με κάτι παρόμοιο - σχετικό sorry...\n58,5 KB Προβολές: 0\nΗ λειτουργία είναι ως εξής :\nΤο Otg είναι αντάπτορας mini usb και κουμπώνει εκεί που φορτίζουμε το κινητό και από την άλλη του πλευρά usb εκεί που θα κουμπώσει η usb που πάει στο dac.\nΤο smartphone μας γίνεται υπολογιστής...\nΚαθόμαστε στην θέση ακρόασης... (πιθανόν να χρειαστεί και μια προέκταση usb) και απολαμβάνουμε Tidal...Οικονομικά...\nAυτό που προτείνει ο mmosch είναι μια λύση, αρκεί να έχει κάποιος κινητό ή (καλύτερα, αλλά και πιο σπάνιο) ταμπλέτα με δυνατότητα otg και dac με ξεχωριστη τροφοδοσία και όχι από την usb (γιατί τότε η μπαταρία του κινητού θα αδειάζει γρήγορα). Σε περίπτωση που υπάρχει μόνο κινητό, έχουμε το μειονέκτημα ότι δεσμεύουμε το κινητό μας, ενώ ταμπλέτα με otg, μόνο με πάνω από 200-250 ευρώ. Και πάλι όμως, δεν λύθηκε το βασικό πρόβλημα, ο χειρισμός του tidal από απόσταση (γιατί προφανώς δεν συζητάμε για μεγάλα μήκη καλωδίων usb, coaxial κλπ). Άρα καταλήγουμε ότι η αγορά μιας dedicated συσκευής ,είναι καλύτερη επιλογή. Αν τώρα έχουμε ένα πολύ κάλο dac, χρησιμοποιούμε την συσκευή σαν digital transport, αν όχι, παίρνουμε σήμα από τις αναλογικές εξόδους.\nΠραγματικά απορώ γιατί ασχολείται ο κόσμος με όλες αυτές τις λύσεις via Lamia. Προσωπικά και σε 650 μέρες καραντίνα να ήμουν ούτε καν θα το είχα σαν επιλογή. Αν ήθελα 2ch 1000 φορές να δώσω ένα 500αρικο να πάρω ένα Node 2i να τελειώνω. Άσε το πόσες άλλες επιλογές θα είχα με το Node.\nΔεν έχω μεγάλη εμπειρία με αυτά τα iPhone πώς τα λέτε, αλλά μια λύση με AirPlay δεν θα μπορούσε να δουλέψει;\nΔες το ποστ μου στην προηγούμενη σελίδα και ειδικά την τρίτη λύση. Το software που αναφέρω (AirServer) είναι πολύ φθηνό και έχει και trial για να το δοκιμάσεις. Νομίζω θα ήταν καλή λύση.\nΔεν είναι Lossless. Άρα no.\nΑν μπεις εκεί, το Tidal χάνει το νόημα του\nΑ, οκ, δεν το ήξερα.\nΕγώ εξακολουθώ να έχω το τιμημένο Squeezebox touch, μια χαρά υποστήριξη Tidal, και χειρισμός από το κινητό με το app που έχω για έλεγχο του Squeezebox. Απλά πράγματα, απλούστερα δεν γίνονται.\nΨέματα. Θα γίνονταν απλούστερα, εάν μπορούσα από το ίδιο app να φτιάξω playlists. Αυτό το κάνω χωριστά, από το ίδιο το app του Tidal, από οπουδήποτε (pc ή κινητό).\nΒασικά για να ακούσω μουσική, σηκώνω μόνο έναν διακόπτη: τον διακόπτη του σταθεροποιημένου τροφοδοτικού που έχω για το Squeezebox. Αυτό ανοίγει σε μερικά δεύτερα, επιλέγω τραγούδι από το τάμπλετ ή το κινητό μου, και το σήμα στην είσοδο ενεργοποιεί τους Fusion οπότε έχω ήχο. Το μόνο που πρέπει να ξαναρυθμίσω είναι η default ένταση που ξεκινάνε, που παραείναι χαμηλή, για να μην απλώνω το χέρι στο τηλεκοντρόλ των ενισχυτών.\nΜε την ίδια λογική και εγώ ενα διακόπτη σηκώνω , αυτόν του voltage regulator, και ανάβουν όλα , αλλά μετά θα πρέπει να μπώ στο tidal από το τάμπλετ και να επιλέξω τι θέλω να ακούσω.\nOnline τώρα: 712 (Μέλη: 81, Επισκέπτες: 631)


10/29/2016 11:40:00 π.μ.\nΜετά την επιβλητική νίκη της ομάδας μας επί του ΑΟ Χανιά για το Κύπελλο Ελλάδας η ΑΕ Σπάρτη θα υποδεχτεί την Κυριακή (30/10, 15:00) τον Πανθρακικό στο πλαίσιο της 1ης αγωνιστικής της Football League.\nΗ ομάδα μας επέστρεψε στις επαγγελματικές κατηγορίες μετά από δεκαετίες και είναι πανέτοιμη να χαράξει τη δική της πορεία στο ελληνικό ποδόσφαιρο.\nΣε αυτήν την ιστορική στιγμή για την ομάδας μας, καλούμε τον κόσμο να δώσει βροντερό «παρών» και να στηρίξει τις προσπάθειες των παικτών, στη νέα προσπάθεια που ξεκίνησε φέτος προκειμένου να πανηγυρίσουμε στο μέλλον νέες επιτυχίες.\nΓια την αναμέτρηση με τον Πανθρακικό που θα πραγματοποιηθεί στο Δημοτικό Στάδιο Σπάρτης η ΑΕ Σπάρτη ΠΑΕ ενημερώνει το φίλαθλο κοινό της ομάδας για τα εξής:\n-Οι τιμές των εισιτηρίων για την αναμέτρηση της Κυριακής είναι 10€ (Θύρα 1, 6, 8), 15€ (Θύρες 2, 3, 4, 5).\n- Όλες οι κατηγορίες εισιτηρίων διαρκείας για τη σεζόν 2016-2017 ισχύουν ΚΑΝΟΝΙΚΑ για την συγκεκριμένη αναμέτρηση.\n-Την Κυριακή 30/10 και από τις 10:00 έως τις 12:00 θα έχουν την δυνατότητα οι κάτοχοι κάρτας μέλους να αγοράσουν από το εκδοτήριο του Δημοτικού Σταδίου, κατά προτεραιότητα, το εισιτήριο του αγώνα, με την επίδειξη της κάρτας τους. Από τις 12:00 και μέχρι τη σέντρα θα τεθούν σε γενική πώληση από το εκδοτήριο του Σταδίου, τα εισιτήρια του αγώνα.\n-Οι θύρες του γηπέδου για την είσοδο των φιλάθλων θα ανοίξουν στις 14:00.


Κυνηγωντας σε Αρκαδια k Ελλαδα: Ο Δεκάλογος στο κυνήγι του κάπρου ...\nΟι κανόνες στο κυνήγι του αγριόχοιρου – 10 λόγοι ζητάνε την προσοχή μας\nΗ Ρυθμιστική που υπεγράφη πρόσφατα από τον αρμόδιο υπουργό, έφερε ποικίλες αντιδράσεις στους αρμόδιους Φορείς αλλά και σε όσους παρακολουθούν με «μισό μάτι» το κυνήγι στην Ελλάδα. Μέσα από τις διατάξεις της νέας Ρυθμιστικής αξιοσημείωτη είναι η αλλαγή που αφορά το κυνήγι του αγριόχοιρου – αφού σε αυτήν ορίζεται η κάρπωση στην Πελοπόννησο ανά 2 θηράματα στην κάθε κυνηγετική ημέρα, και στην υπόλοιπη Ελλάδα ανά 4 θηράματα.\nΣτο κυνήγι αυτό, ασχολείται το μικρότερο ποσοστό των Ελλήνων κυνηγών που είναι κάτω από 10%. Οι περισσότεροι κυνηγοί προτιμούν τα φτερωτά θηράματα και στη συνέχεια τον λαγό. Όμως, στο κυνήγι «του κάπρου», υπάρχουν πολλές ιδιαιτερότητες που το καθιστούν συναρπαστικό. Παράλληλα, και οφείλουμε να σταθούμε εδώ, στο κυνήγι αυτό μετράμε τα περισσότερα ατυχήματα – τα περισσότερα δυστυχώς θανατηφόρα. Ανθρώπινες απώλειες που θα μπορούσαν να είχαν αποφευχθεί αν οι κανόνες ασφαλείας εφαρμόζονταν από τις ομάδες των κυνηγών – και που δυστυχώς η πράξη έχει δείξει μέχρι σήμερα πως δεν εφαρμόζονται επαρκώς. Η νέα διάταξη δε, που υποχρεώνει τους κυνηγούς του κάπρου να φέρουν χρώματα διακριτά στο πυκνό – πορτοκαλί γιλέκο και καπέλο, ίσως, ελαττώσει τα ατυχήματα. Και αυτό από μόνο του είναι σημαντικό κέρδος για την κυνηγετική οικογένεια.\nΤο κυνήγι του κάπρου που άρχισε την Τετάρτη 16 Σεπτεμβρίου, θα μας απασχολήσει και στη συνέχεια, αφού ο γράφων είναι κυνηγός «αγρίων». Καλό είναι όμως, κάποια πράγματα να τα υπενθυμίζουμε , και όταν πρέπει να τα λέμε και με το όνομά τους. Τον ρόλο του «καλού» τον αφήνουμε σε άλλους. Εμείς είμαστε λάτρεις της αλήθειας και της πραγματικής ελευθερίας. Για τούτο και μόνο, είμαστε με τον Νόμο. Επαναστάτες για την Ελευθερία και όχι για την επανάσταση.\nΠαραθέτουμε στη συνέχεια όσα θεωρούμε χρήσιμα για το κυνήγι αυτό. Όσα μπορούμε να διορθώσουμε επειδή παίζουν καθοριστικό ρόλο στις κυνηγετικές εξόδους μας. Αν ξεχάσουμε όμως και κάτι, μην ντουφεκάτε (!), δεν γινήκαμε ακόμα θεοί (!).\nΤο ανθρώπινο δυναμικό - η Ομάδα\nΓνωστό τοις πάσι είναι ότι το κυνήγι του κάπρου, γίνεται από ομάδα μέχρι δέκα ατόμων. Δέκα λέει η νομοθεσία και σε σπάνιες περιπτώσεις εφαρμόζεται η διάταξη αυτή, διότι, όσοι κινούμαστε στο βουνό, γνωρίζουμε ότι ο αριθμός των ομάδων υπερβαίνει κατά πολύ τα δέκα άτομα. Η πολυπληθής ομάδα αφαιρεί αυτόχρημα που λένε, την ασφάλεια της εν πρώτοις και στη συνέχεια δημιουργεί προβλήματα κίνησης, αφού απαιτείται μεγαλύτερος ζωτικός χώρος. Αν σκεφτεί κάποιος ότι ο κυνηγός χρειάζεται ένα πεδίο 300 τμ. για την ασφαλή του κίνηση, τι έκταση χρειάζεται η ομάδα των είκοσι ατόμων που αυτόματα γίνεται και παράνομη; Και είναι πολύ δύσκολο να ελεγχθεί μία μεγάλη ομάδα από την Θηροφυλακή, αφού το ανάγλυφο του εδάφους δημιουργεί πολλές διεξόδους για την αποφυγή ελέγχου. Στην ομάδα των δέκα ατόμων – αυτή μας απασχολεί στο άρθρο μας, η επιλογή του κάθε μέλους γίνεται με τρόπο πολύ προσεκτικό από τον αρχηγό, που συνήθως είναι αυτός με τις περισσότερες εμπειρίες ή σε άλλες περιπτώσεις ο παγανιέρης. Το κάθε μέλος που απαρτίζει την ομάδα, είναι γνωστό για τις κυνηγετικές ικανότητές του αφενός και αφετέρου για την πειθαρχία προς τον αρχηγό. Οι προεργασίες που απαιτούνται πριν από το κυνήγι είναι πολλές και σε αυτές συμμετέχουν όλα τα μέλη και μοιράζονται οι δουλειές – είτε αυτές λέγονται ιχνηλασίες, κόψιμο ή οτιδήποτε άλλο. Για να εισέλθει στην ομάδα ένα νέο μέλος, πρέπει να αποδεχθεί τους κανόνες που έχει θεσπίσει η ομάδα για την καλή και ασφαλή λειτουργία της. Και για μεγάλο χρονικό διάστημα θεωρείται δόκιμο μέλος. Τον σπουδαιότερο ρόλο στην ομάδα τον έχει ο αρχηγός. Αυτόν βαραίνουν και αποφάσεις ή ευθύνες που θα προκύψουν. Καλός αρχηγός δε, θεωρείται εκείνος που τον διακρίνει η καλή κρίση, η ολύμπια ηρεμία, ο μεστός και σαφής λόγος του, η σοβαρότητα στην αντιμετώπιση προβλημάτων, η πολυετής εμπειρία του, η άριστη γνώση του γεωγραφικού χώρου στην οποία κινείται η ομάδα του. Αυτός είναι «η μάνα του λόχου», ο καπετάνιος όπως λέω εγώ αναφερόμενος με σκωπτική διάθεση στον δικό μου αρχηγό.\nΗ ασφάλεια στο κυνήγι\nΠολλά έχουν γίνει στο κυνήγι μας. Πολλά έχουν γραφεί και πολλά θα ακολουθήσουν. Όμως, στο χέρι μας είναι να εξαλείψουμε όσα μας πληγώνουν και μετράμε δυστυχώς πολλά θύματα. Φίλους που χάθηκαν και συναδέλφους. Η νόμιμη ομάδα ελέγχεται εύκολα και οι θέσεις του κάθε κυνηγού της είναι γνωστές. Απαράβατος κανόνας είναι η μη μετακίνηση κανενός κυνηγού – εξαιρουμένης της παγάνας και της κόντρας. Και αν χρειαστεί κάποια μετακίνηση ανάλογα με την εξέλιξη του κυνηγίου, ο αρχηγός είναι εκείνος που θα δώσει την εντολή και κανείς άλλος. Να σημειώσω εδώ ότι τα περισσότερα ατυχήματα που έχουν γίνει ως σήμερα, οφείλονται στην άσκοπη και άκαιρη μετακίνηση κυνηγού από την καθορισθείσα θέση του, ενέργεια που αγνοεί ο αρχηγός αλλά και οι γειτονεύοντες στα καρτέρια κυνηγοί. Στο καρτέρι, ο κυνηγός το μόνο που πρέπει να κάνει είναι να αναπνέει. Τίποτα άλλο. Να μην καπνίζει, να μην θορυβεί, να μην μιλά σε κανένα και για κανένα λόγο. Μόνο να ακούει μπορεί από τον ασύρματο τον αρχηγό και την παγάνα. Ο παραμικρός θόρυβος είναι ικανός να χαλάσει την ομαδική προσπάθεια και ο κάπρος που έχει ακοή διαμάντι, να τραβήξει για άλλες πολιτείες (!).\nΟ ασύρματος είναι πολύτιμο εργαλείο για την ασφάλεια στο κυνήγι του κάπρου. Υπάρχει επαφή με τον αρχηγό και την υπόλοιπη ομάδα και ελαχιστοποιούνται οι κίνδυνοι ατυχημάτων. Σε αυτόν μιλάνε ελεύθερα μόνο ο αρχηγός, η παγάνα και η κόντρα. Αυτοί δηλαδή που κάνουν τη «φασαρία» για να σηκώσουν τον κάπρο και να τον οδηγήσουν στα καρτέρια. Υπάρχουν και ομάδες που η παγάνα τους δρα εντελώς αθόρυβα και πλησιάζει τον κάπρο στο γιατάκι του. Η κάθε ομάδα εφαρμόζει τις δικές της ταχτικές που νομίζει ως καλύτερες. Και σε αυτή όμως την περίπτωση, λόγο στον ασύρματο έχουν όσοι προανέφερα.\nΤα φαιοπράσινα χρώματα στο κυνήγι του κάπρου δεν παίζουν κανένα απολύτως ρόλο, αφού ο κάπρος δεν μπορεί να διακρίνει χρώματα. Τα έντονα όμως χρώματα όπως είναι το πορτοκαλί – και θεσπίστηκε και επίσημα από την πολιτεία για την ασφάλειά μας, ευνοούν μόνο εμάς. Υιοθετώντας το πορτοκαλί γιλέκο και καπέλο, γινόμαστε εύκολα διακριτοί στο πυκνό. Και εδώ να αναφέρω επίσης ότι κανένα από τα θύματα στο κυνήγι μας, δεν φορούσε χρώματα διακριτά.\nΟι σχέσεις με την Τοπική Κοινωνία\nΌταν η Ελλάδα ήταν αγροτική χώρα – τώρα προόδευσε και έγινε συμπαντική (!), ο εχθρός του αγρότη ήταν ο κτηνοτρόφος. Ο πρώτος καλλιεργούσε τη γη και αναζητώντας χώρο, ξεχέρσωνε μικρο – εκτάσεις, και ο δεύτερος αναζητούσε περισσότερα βοσκοτόπια για τα αιγοπρόβατά του. Μοιραία επήλθε σύγκρουση μεταξύ τους και ο ηττημένος κτηνοτρόφος αναγκάστηκε να αλλάξει κατεύθυνση για την βιοπόρισή του. Σήμερα, ο εχθρός του αγρότη – καλλιεργητή αλλά και του κτηνοτρόφου, είναι ο κυνηγός. Και έχουν σημειωθεί πάρα πολλά επεισόδια – ελάχιστα από τα οποία έχουν δει το φώς της δημοσιότητας. Έχει παρατηρηθεί σε πολλές περιπτώσεις ο αγρότης να αντιμετωπίζει ακόμα και δυσκολίες μετακίνησης προς το χωράφι του, επειδή οι κυνηγοί «φράζουν» την περιοχή. Έχουν απειληθεί αγρότες διότι η παρουσία τους στέκεται εμπόδιο στην ομαλή εξέλιξη του κυνηγίου. Και δυστυχώς έχει ασκηθεί βία με θύματα αγρότες. Τα επεισόδια αυτά, μας φέρνουν αντιμέτωπους με την Τοπική Κοινωνία, που δεν έχει κανένα απολύτως λόγο να αλλάξει συνήθειες επειδή εμείς «κυνηγάμε». Έχουμε υποχρέωση να σεβαστούμε τον μόχθο της, τις συνήθειές της, ακόμα και τις παραξενιές της. Τον αγρότη και τον κτηνοτρόφο, τους θέλουμε φίλους μας. Όταν η συνύπαρξη βασίζεται στον αλληλοσεβασμό, τα κέρδη μας είναι πολλά. Και έχει παρατηρηθεί, πολλές φορές ο κάτοικος της υπαίθρου να γίνεται πολύτιμος αρωγός μας στις αναζητήσεις μας για τον κάπρο.\nΣε ένα κυνηγότοπο, κυνηγά η ομάδα που πρώτη τον οριοθέτησε. Ακόμα και αυτό το αυτονόητο όμως, πολλές φορές δεν γίνεται αποδεκτό από πολλές ομάδες. Και φτάνουν οι αντιπαραθέσεις ακόμα και στο ξύλο, σε κάποιες δε περιπτώσεις έχουν βγει και όπλα (!). Το μεγαλύτερο πρόβλημα για τον κυνηγότοπο, τον δημιουργούν οι παράνομες πολυμελείς ομάδες των είκοσι και τριάντα ατόμων. Ο ζωτικός χώρος που χρειάζονται για να κινηθούν, δημιουργεί πιέσεις και αναγκαστικά φέρνει βία – οποιασδήποτε μορφής.\nΔεν αφήνουμε κάλυκες στο δάσος, δεν αφήνουμε φωτιές αναμμένες, δεν πετάμε τα σκουπίδια μας. Τρία απλά πράγματα. Και όμως, το δάσος έχει γεμίσει με άδειους κάλυκες επειδή βαριόμαστε να σκύψουμε να τους βάλουμε στις τσέπες μας. Αφήνουμε τη φωτιά να καίει και φεύγουμε – σίγουροι ότι αυτή θα σβήσει μόνη της – και σίγουροι ότι οι υγρασίες του χειμώνα θα την σβήσουν. Επιπολαιότητα; Εγκληματική ενέργεια; Το βέβαιο είναι όμως ότι την νοοτροπία αυτή την έχουν πολλοί κυνηγοί και προτιμούν να αφήσουν τη φωτιά στο έλεος του καιρού και της τύχης από το να την «χώσουν» μέσα σε λίγα δευτερόλεπτα. Τα σκουπίδια μας, που μπορεί να είναι άδειες κονσέρβες, κουτιά από φυσίγγια, πλαστικά ποτήρια, και πολλά άλλα μικροπράγματα, προτιμάμε να τα πετάξουμε όπου βρούμε, ενώ μας είναι πολύ εύκολο να τα τοποθετήσουμε σε μία σακούλα και να τα αδειάσουμε στον πλησιέστερο κάδο απορριμμάτωνΤο δάσος είναι η ζωή μας. Ας το σκεφτούμε.\nΌπλα – φυσίγγια\nΧρησιμοποιούμε μειωτήρα στην καραμπίνα με τρία φυσίγγια. Η μεγάλη δύναμη πυρός (!) ποτέ δεν έφερε θετικά αποτελέσματα στο κυνήγι του κάπρου. Πολλοί πιστεύουν ότι με το να έχουν στην καραμπίνα τους 5 και 8 φυσίγγια, έχουν μεγαλύτερες πιθανότητες να θηρεύσουν τον κάπρο (!). Όταν εμφανισθεί ο κάπρος στο καρτέρι, η ταχύτητα είναι τέτοια που και το τρίτο φυσίγγι δεν θα προλάβει να φύγει από την κάνη. Και καλό είναι να προτιμάμε τα μονόβολα.\nΦροντίζουμε τα σκυλιά μας σαν τα παιδιά μας. Τα εμβολιάζουμε όταν πρέπει, τα καθαρίζουμε όπως και τον χώρο τους, τα αγαπάμε. Όταν είναι κατάλληλα εκπαιδευμένα, στο κυνήγι θα δώσουν τον καλύτερο εαυτό τους. Για την μεταφορά τους ας μην μιλήσουμε καλύτερα. Τα κλουβιά – φυλακές που έχουμε, δείχνουν πως δεν μας απασχολούν οι συνθήκες μεταφοράς τους, η άγνοιά μας ίσως, δεν προάγει την κυνοφιλία. Ας το προσέξουμε. Επίσης παρατηρείται, σε κάθε κυνηγετική περίοδο να κυκλοφορούν αδέσποτα σκυλιά στο βουνό. Τα περισσότερα από αυτά, δυστυχώς, τα εγκατέλειψαν «κυνηγοί» διότι δεν τους «βγήκαν» καλά.\nΔύο και τέσσερα θηράματα λένε οι διατάξεις ανά κυνηγετική ημέρα. Ας το εφαρμόσουμε επιτέλους. Δεν πυροβολούμε τις μάνες με τα μικρά τους. Δεν είναι «μαγκιά» μας να «καθαρίσουμε» ολόκληρο κοπάδι επειδή θα τύχει να έλθει στο βεληνεκές μας. Αυτή η πράξη αλητεία και έγκλημα λέγεται, όχι κυνήγι. Και φροντίζουμε να μην αφήνουμε πληγωμένα ζώα στο δάσος. Ο θάνατός τους θα είναι βασανιστικός. Για τον λόγο αυτό επιβάλλεται θα ‘λεγα η χρήση του μονόβολου.\nΟι γειτονικές ομάδες\nΟι φιλικές σχέσεις με τις γειτονικές ομάδες ωφελούν πολλαπλά το κυνήγι μας. Όλοι μας βρισκόμαστε για τον ίδιο λόγο στο βουνό. Όλοι μας έχουμε σκυλιά – που σε πολλές περιπτώσεις τα έχουμε χρυσοπληρώσει. Και όλοι μας έχουμε ανάγκη την αλληλοβοήθεια, την αλληλεγγύη και την αδελφοσύνη. Η καλή γειτονία με συναδέλφους άλλων ομάδων, επιβάλλεται να γίνει αληθινός σκοπός μας.\nΣημείωση της τελευταίας στιγμήςΤην Τετάρτη 16 Σεπτεμβρίου δεν πήγα για κυνήγι. Πληροφορήθηκα όμως από την δική μου ομάδα αλλά και από φίλους άλλων ομάδων στην Ελλάδα, ότι, συνέβησαν ασχήμιες που δεν προάγουν την συναδελφοσύνη (τουλάχιστον). Για την οριοθέτηση δε των τόπων, έπεσε ακόμα και ξύλο. Δυστυχώς, απέχουμε πολύ από την ημέρα εκείνη που ο Έλληνας κυνηγός δεν θα απασχολεί τα αστυνομικά δελτία.\nΔημοσιεύθηκε στο ένθετο περιοδικό “Κυνήγι” της Απογευματινής στις 23 Σεπυτεμβρίου 2009.\nΑναρτήθηκε από the world's people στις Πέμπτη, Σεπτεμβρίου 24, 2009


Moto GP Αργεντινή: «Νευρική» pole του Marquez - Βεργίνα News\nMoto GP Αργεντινή: «Νευρική» pole του Marquez\nΟ Marc Marquez έδειξε στις ελεύθερες δοκιμές του 2ου αγώνα της χρονιάς, στην Αργεντινή, πως θα είναι ο μεγάλος πρωταγωνιστής αφού έκανε κορυφαίους χρόνους, χωρίς μάλιστα να χρησιμοποιεί καινούρια λάστιχα όταν το έκαναν οι άλλοι αναβάτες. Ήταν ο ταχύτερος στα 3 από τα 4 σκέλη των ελεύθερων δοκιμών. Στο 4ο και τελευταίο σκέλος αναστατώθηκε όταν συνέβη κάτι σπάνιο για τη Honda. Βγήκε η αλυσίδα της μοτοσυκλέτας του, κάτι που τον ανάγκασε να επιστρέψει στα pits και να πάρει τη 2η μοτοσυκλέτα του. Αφού έκανε 4 αναγνωριστικούς γύρους, στον 5ο έγραψε και τον ταχύτερο χρόνο του σκέλους. Στα χρονομετρημένα μπήκε νωρίς, αφήνοντας (ίσως βέβαια να το είχαν προσχεδιάσει) τον Jorge Lorenzo να τον ακολουθήσει στον 1ο γρήγορο γύρο του. Στη συνέχεια, όπως και στις ελεύθερες δοκιμές, ο Crutchlow έδειχνε να είναι ο αναβάτης που θα μπορούσε να κινηθεί πιο κοντά στον Marquez. Ήταν η σειρά του Marquez να κάνει ένα λάθος, μόλις ξεκίνησε τη 2η προσπάθεια του. Πίεσε πολύ στο φρενάρισμα της 1ης στροφής χάνοντας τελικά την πρόσφυση και επέστρεψε στα pits αλλάζοντας τη στρατηγική που είχε καταστρώσει με την ομάδα του. Δεν πτοήθηκε όμως αφού στη συνέχεια κατάφερε να πάρει την pole position, την 5η του στη συγκεκριμένη πίστα.\nΣτη 2η θέση ολοκλήρωσε τα χρονομετρημένα ο Maverick Vinales. Παρότι ο Ισπανός ήταν 18ος, 3ος, 4ος και 9ος στα ελεύθερα, για μια ακόμα φορά έκανε εξαιρετική δουλειά στα χρονομετρημένα και θα ξεκινήσει για 2ο συνεχόμενο αγώνα από την πρώτη σειρά. Ήταν 1,5 δέκατο πίσω από τον Marquez και 10 χιλιοστά του δευτερολέπτου μπροστά από τον Andrea Dovizioso. Ο Dovizioso ήταν ο ταχύτερος στο 3ο σκέλος των δοκιμών, κάτι που δεν το περίμενε αφού η πίστα της Αργεντινής δεν είναι από τις καλές πίστες της Ducati. Όμως και στα χρονομετρημένα ο Dovizioso ήταν γρήγορος και σημείωσε τον 3ο χρόνο. Θεωρεί πως η μοτοσυκλέτα του βελτιώθηκε σε κάποια σημεία που είχε ανάγκη κι έτσι είναι πιθανό να δώσει μάχη για τη νίκη.\nΟ Valentino Rossi έκανε εντελώς διαφορετική εμφάνιση σε ελεύθερα και χρονομετρημένα σε σχέση με τον 1ο αγώνα της χρονιάς. Ήταν σταθερά μέσα στη δεκάδα, δε χρειάστηκε να περάσει από το Q1 και ήταν συνήθως και η ταχύτερη Yamaha. Έκανε τον 4ο ταχύτερο χρόνο και είναι πολύ θετικό για τον ίδιο πως θα ξεκινήσει από τη 2η σειρά. Θυμίζουμε πως στον 1ο αγώνα ξεκίνησε 14ος και τερμάτισε 5ος. Από την 6η θέση θα ξεκινήσει ο Jack Miller που όμως στα ελεύθερα κινήθηκε σε καλύτερες θέσεις.\nΟ Franco Morbidelli έφερε τη Yamaha της Petronas στην 6η θέση, μόλις 11 χιλιοστά μπροστά από τον άλλο αναβάτη της ομάδας του, τον Fabio Quartararo. Για 2ο συνεχόμενο αγώνα ο Quartararo κάνει μια καλή εμφάνιση στα χρονομετρημένα, στην 1η του χρονιά στη μεγάλη κατηγορία. Ο Cal Crutchlow δεν πήγε όπως περίμενε, αφού από εκεί που έδειχνε άνετος για την 1η σειρά, περιορίστηκε στην 8η θέση. Όμως είναι ένας αναβάτης που είναι πολύ δυνατός μέχρι και τον τελευταίο γύρο κι έτσι αν η Honda του έχει τις κατάλληλες ρυθμίσεις, δεν αποκλείεται ο Βρετανός να διεκδικήσει ένα 2ο, συνεχόμενο βάθρο.\nΟ Takaaki Nakagami περνώντας από το Q1, έκανε τον 9ο χρόνο αφήνοντας πίσω του τους Petrucci, Pol Espargaro (επίσης από το Q1) και Jorge Lorenzo. Ο Aleix Espargaro έφερε την Aprilia στη 13η θέση ενώ πολύ βελτιωμένος σε σχέση με τον 1ο αγώνα, ήταν ο Miguel Oliveira με την KTM της Tech3.\nΑπογοητευτικές ήταν οι Suzuki που εντυπωσίασαν στον 1ο αγώνα. Ο Rins ήταν μόλις 16ος και ο Mir 20Ος ενώ και ο Pecco Bagnaia δε δείχνει τη δυναμική που έδειξε στα δοκιμές του χειμώνα αφού περιορίστηκε στη 17η θέση. Η 18η θέση του Zarco ήταν λίγο-πολύ αναμενόμενη αφού ο Γάλλος δυσκολεύεται πολύ με την KTM ενώ και το κλίμα στην ομάδα δε δείχνει πολύ καλό με τον Zarco να αρνείται να αλλάξει το στυλ του προκειμένου να βελτιωθεί, απαιτώντας ουσιαστικά από τους μηχανικούς να βρούν λύσεις στα προβλήματα του.\nΟ καιρός παίζει συνήθως σημαντικό ρόλο στον αγώνα της Αργεντινής αλλά κι αν παίξει ρόλο, αναμένεται ένας ακόμα συναρπαστικός αγώνας.\nΠροηγούμενο άρθροBήμα παραμονής η ΑΕΛ που επικράτησε με ανατροπή 2-1 του Αστέρα\nΕπόμενο άρθροΠέρασε στην κορυφή η Μάντσεστερ Σίτι που νίκησε 2-0 στο Φούλαμ\nΜήνυμα Τσίπρα από την Τήλο: Θέλουμε να μας κυβερνήσουν εκείνοι που...


Επικίνδυνη κλίση σε δέντρα στο ρέμα Πικροδάφνης – κίνδυνος για τους κατοίκους της Ηλιούπολης (φωτο) | Notioi.gr\nΕπικίνδυνη κλίση σε δέντρα στο ρέμα Πικροδάφνης – κίνδυνος για τους κατοίκους της Ηλιούπολης (φωτο)\nΕπικίνδυνο φαίνεται πως έχει γίνει το Πάρκο της Πικροδάφνης στην Ηλιούπολη για τους περίοικους αλλά και τους περιπατητές.\nAπό τα μέσα Φεβρουαρίου, οπότε και εκδηλώθηκε ένα μεγάλο κύμα κακοκαιρίας με ισχυρούς ανέμους στην Αττική, πολλά από δέντρα του πάρκου και αρκετά που βρίσκονται κοντά στον δρόμο, έχουν πάρε επικίνδυνη κλίση και είναι έτοιμα να καταρρεύσουν.\nΧαρακτηριστικό είναι το γεγονός πως στις 14 Φεβρουαρίου 2019, ένα από τα δέντρα κατέρρευσε, προκαλώντας ζημιές σε τρία παρκαρισμένα αυτοκίνητα, χωρίς ευτυχώς να υπάρξουν τραυματίες. Το δέντρο κόπηκε από δυνάμεις της πυροσβεστικής.\nΣύμφωνα με τον κ. Θάνο Κατσώνη, κάτοικο της οδού Τζαβέλα στην Ηλιούπολη, ο οποίος ήταν αυτόπτης μάρτυρας του περιστατικού “τα πεύκα έχουν πολύ ρηχό ριζικό σύστημα και όταν έχει έντονη βροχόπτωση μαλακώνει το έδαφος και ένας ισχυρός άνεμος μπορεί να τα ρίξει εύκολα”. Πέρα από τις υλικές ζημιές που μπορεί να προκληθούν, υπάρχει κίνδυνος τραυματισμού πολιτών, καθώς ο Δήμος έχει δημιουργήσει μονοπάτια πεζοπορίας σε όλη την έκταση του ρέματος της πικροδάφνης, καθώς και ξύλινα υπόστεγα. Mάλιστα, σύμφωνα με τις καταγγελίες δεν είναι λίγα τα περιστατικά όπου επιτήδειοι φορτώνουν κομμάτια ξύλων από τα πεσμένα δέντρα σε IX, τα οποία προορίζονται για καύση.\nΩστόσο, η υπόθεση περιπλέκεται, καθώς το δασαρχείο δεν επιτρέπει την αυθαίρετη κοπή δέντρων, με αποτέλεσμα ο Δήμος να είναι ουσιαστικά με “δεμένα χέρια” στην συγκεκριμένη περίπτωση.\n(Οι φωτογραφίες ανήκουν στον κ. Θάνο Κατσώνη)


Η Τζωρτζίνα Καραχάλιου στον ngradio.gr - NGradio.gr\nΗ Τζωρτζίνα Καραχάλιου, η φωνή που μας μάγεψε όλους, θα παρουσιαστεί αυτό το Σάββατο 24 Μαΐου στις 20:00 στην εκπομπή “Έκτακτο Μουσικό Express” στον ngradio.gr.\nΜετά από τις καθηλωτικές της εμφανίσεις στο τηλεοπτικό σόου “The Voice”, θα είναι μαζί μας στο στούντιο του ngradio για να την απολαύσουμε και να απαντήσει στις ερωτήσεις σας.\nTHE VOICE ΕΚΤΑΚΤΟ ΜΟΥΣΙΚΟ ΕΞΠΡΕΣ ΣΥΝΕΝΤΕΥΞΗ\nΟ δημοφιλής ελληνοαμερικανός ηθοποιός Ζακ Γαλυφιανάκης αναμένεται να πρωταγωνιστήσει σε μια νέα κινηματογραφική ταινία στο πλευρό της Κρίστεν Γουίγκ και του Όουεν Γουίλσον. Η κωμωδία, στην οποία δεν έχει αποδοθεί ακόμh ο τίτλος, θα βασίζεται σε αληθινά γεγονότα, σύμφωνα με άρθρο της εφημερίδας Hollywood Reporter. Ο σκηνοθέτης Τζάρεντ Τζες αναμένεται να ξεκινήσει τα γυρίσματα της ταινίας τον Ιούλιο στη Βόρεια Καρολίνα. Η πλοκή του έργου θα βασίζεται στην αληθινή ιστορία […]


Τα 10 καλύτερα ξενοδοχεία κοντά σε: Chiesa dei Girolamini\nΤα καλύτερα ξενοδοχεία κοντά σε: Chiesa dei Girolamini, Νάπολη\nΞενοδοχεία κοντά σε: Chiesa dei Girolamini\nVia dei Tribunali | Via Duomo142, Νάπολη, Ιταλία\nChiesa dei Girolamini: Διαβάστε κριτικές\n1.257 από 6.530 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Chiesa dei Girolamini\n0,7 χλμ. από Chiesa dei Girolamini\n0,4 χλμ. από Chiesa dei Girolamini\n0,6 χλμ. από Chiesa dei Girolamini\n0,3 χλμ. από Chiesa dei Girolamini\n0,1 χλμ. από Chiesa dei Girolamini\n0,8 χλμ. από Chiesa dei Girolamini\nΗ τιμή που βρήκατε είναι κατά 45% χαμηλότερη από τη μέση τιμή του ξενοδοχείου, η οποία είναι 161 $/διανυκτέρευση.


Φονικό στην Ορόκλινη: Γιος μαχαίρωσε τον πατέρα του (εικόνες) – Γεγονότα στο μικροσκόπιο\nΦονικό στην Ορόκλινη: Γιος μαχαίρωσε τον πατέρα του (εικόνες)\nΟικογενειακή τραγωδία στην επαρχία Λάρνακας, όπου ένας 34χρονος, σκότωσε με μαχαίρι τον 62χρονο πατέρα του, στο σπίτι τους, στην Ορόκλινη.\nΤο περιστατικό συνέβη την Τετάρτη γύρω στις 10 το βράδυ, όταν σύμφωνα με πληροφορίες πατέρας και γιος αρχικά διαπληκτίστηκαν έντονα και στη συνέχεια, ο διαπληκτισμός να εξελιχθεί σε άγριο καβγά. Τότε ο 34χρονος φέρεται να ανέσυρε μαχαίρι, με το οποίο χτύπησε αρκετές φορές τον 62χρονο. Μόλις είδε τον πατέρα του να σωριάζεται στο δάπεδο, εγκατέλειψε τη σκηνή.\nΤην Αστυνομία ειδοποίησε η 83χρονη μητέρα του θύματος, αναφέροντας ότι ο εγγονός της μαχαίρωσε τον γιο της και πατέρα του.\nΜέλη της Αστυνομίας μετέβησαν στη σκηνή, όπου βρήκαν τον 62χρονο μέσα σε λίμνη αίματος. Διακομίστηκε στο Γενικό Νοσοκομείο Λάρνακας, όπου παρά τις προσπάθειες των επί καθήκοντι ιατρών εξέπνευσε.\nΌπως διαπιστώθηκε, το θύμα έφερε πολλαπλά τραύματα από μαχαίρι στο θώρακα, στα πλευρά και την πλάτη και συγκεκριμένα, στην αριστερή μεσαία μασχαλιαία γραμμή, στο αριστερό πλαϊνό θωρακικό τοίχωμα, στο αριστερό ισχίο, και στο κάτω μέρος της πλάτης. Πρόκειται για τον Στιβ Ανδρέα Ιωάννου.\nΣύμφωνα με πληροφορίες του philenews, ο 34χρονος γιος του θύματος, Τζορτζ Στιβ Ιωάννου, αντιμετωπίζει ψυχολογικά προβλήματα και λάμβανε ειδική φαρμακευτική αγωγή. Αιτία του καβγά με τον πατέρα του που οδήγησε στο φονικό ήταν η άρνησή του να λάβει τα φάρμακα που έπρεπε να πάρει.\nΓύρω στις 2 τα ξημερώματα ο 34χρονος εντοπίστηκε από πολίτες να περιπλανάται σε κατάσταση παραληρήματος σε περιοχή της Ορόκλινης, οι οποίοι αμέσως ειδοποίησαν την Αστυνομία.\nΣυνελήφθη και την Πέμπτη το πρωί αναμένεται να οδηγηθεί ενώπιον του Επαρχιακού Δικαστηρίου Λάρνακας για έκδοση διατάγματος κράτησής του.\nΗ Αστυνομία εξετάζει υπόθεση φόνου (πατροκτονίας).


Πώς χειρίζεσαι κανονικούς νεκρούς; | Protagon.gr\nΡέα Βιτάλη 8 Μαΐου 2020, 07:38\nYΓ. Ενώ έγραφα ερχόταν ένας στίχος στη μνήμη από τα μαθητικά μας χρόνια. (Τότε απαγγέλαμε πολλά ποιήματα). Από τη «Λήθη» του Λ. Μαβίλη: «Α δεν μπορείς παρά να κλαις\nστο δείλι, τους ζωντανούς τα μάτια σου ας θρηνήσουν, θέλουν -μα δε βολεί να λησμονήσουν». Αξίζει να βρείτε ολόκληρο το ποίημα.


ΙΣΧΥΣ (Ischys): ΠΟΛΥ ΣΗΜΑΝΤΙΚΕΣ ΕΝΝΟΙΕΣ ΚΑΙ ΟΡΙΣΜΟΙ: ΑΥΤΑΡΚΕΙΑ - ΟΛΙΓΑΡΚΕΙΑ\nΠΟΛΥ ΣΗΜΑΝΤΙΚΕΣ ΕΝΝΟΙΕΣ ΚΑΙ ΟΡΙΣΜΟΙ: ΑΥΤΑΡΚΕΙΑ - ΟΛΙΓΑΡΚΕΙΑ\n1) ΑΥΤΑΡΚΕΙΑ: Να αρκούμεθα στα αφ΄ εαυτού παραγώμενα ή διαθέσιμα. Η έννοια και αξία της αυτάρκειας εννοείται σε ότι αφορά την οικογένεια αλλά και το κράτος. Μία οικογένεια που δεν είναι αυτάρκης καταπίπτει στο κατώτατο στάδιο εξαρτήσεως και εξευτελισμού που είναι ο δανεισμός. Ένα κράτος που δεν είναι αύταρκες υποχρεώνεται εκ των πραγμάτων σε υποτέλεια και υποταγή σε ισχυρότερα κράτη. Αυτάρκεια για ένα κράτος σημαίνει την ανάπτυξι της εγχώριας αγροτικής και βιομηχανικής παραγωγής και (υπερ)τεχνολογίας με κατ’ επιλογήν περιορισμό εισαγομένων προϊόντων αναλόγως των πραγματικών αναγκών της χώρας. Αυτάρκεια δεν σημαίνει αποκλεισμό εισαγωγών εξαγωγών, απομονωτισμό και «μοναχικότητα», είτε σε επίπεδο αγροτικών προϊόντων, είτε σε επίπεδο ενεργειακών προϊόντων, είτε σε επίπεδο «πολιτισμικών» αλληλεπιδράσεων. Σημαίνει την αφ’ εαυτού στήριξι χωρίς δεκανίκια και την ικανότητα αξιοπρεπούς διαβιώσεως χωρίς τάσεις υποτέλειας και υποταγής.\nΑΥΤΑΡΚΕΙΑ ΤΕΛΕΙΟΤΗΣ ΚΤΗΣΕΩΣ ΑΓΑΘΩΝ, ΕΞΙΣ ΚΑΘ’ ΗΝ ΟΙ ΕΧΟΝΤΕΣ ΑΥΤΟΙ ΕΑΥΤΩΝ ΑΡΧΟΥΣΙ. Αυτάρκεια (είναι) τελείου βαθμού απόκτησις αγαθών, δεξιότης τέτοια όπου, οι κατέχοντες είναι κύριοι του εαυτού των. (Πλάτων)\n2) ΟΛΙΓΑΡΚΕΙΑ: Να αρκούμεθα στα ολίγα. Η απληστία, οδηγεί στην μόνιμη ψυχική ένδεια και κενότητα του ανθρώπου. Η εσωτερική ισορροπία επιτυγχάνεται δια της κατανοήσεως ότι ο πλούτος δεν πρέπει να είναι αυτοσκοπός αλλά μέσον επιτεύξεως της ειρήνης και της ευτυχίας. Ο πλούτος που προκύπτει αδόλως, βεβαίως και δεν είναι απορριπτέος, αλλά δεν μπορεί να αποτελεί προϋπόθεση ή ανάγκη εξαρτήσεως. Η ολιγάρκεια δεν σημαίνει φτώχεια μιζέρια και κακομοιριά. Σημαίνει την ικανότητα να ζούμε όμορφα με λίγα και καλά.\nΕΙ ΒΟΥΛΕΙ ΠΛΟΥΣΙΟΝ ΤΙΝΑ ΠΟΙΗΣΑΙ, ΜΗ ΧΡΗΜΑΣΙΝ ΠΡΟΣΤΙΘΕΙ ΤΗΣ ΔΕ ΕΠΙΘΥΜΙΑΣ ΑΦΑΙΡΕΙ. Εάν θέλεις πλούσιον κάποιον να κάνεις, μην του δώσεις χρήματα, αλλά, αφαίρεσε του τι επιθυμίες. (Επίκουρος). Διότι όσα και να έχει κάποιος, πάντα φτωχός θα παραμένει εάν αποζητά συνεχώς και άλλα.\n- Ο ΕΛΑΧΙΣΤΟΙΣ ΑΡΚΟΥΜΕΝΟΣ ΠΛΟΥΣΙΩΤΑΤΟΣ ΕΣΤΙ (Σωκράτης)\n- ΑΠΛΗΣΤΟΝ ΚΕΡΔΟΣ (Θαλής)\n- ΚΕΡΔΟΣ ΑΙΣΧΡΟΝ ΒΑΡΥ ΚΕΙΜΗΛΙΟΝ (Περίανδρος)\n- ΤΑ Δ’ ΑΙΣΧΡΑ ΚΕΡΔΗ ΣΥΜΦΟΡΑΣ ΕΡΓΑΖΕΤΑΙ (Μένανδρος)\nArchive Jan 2020 ( 216 ) Dec 2019 ( 206 ) Nov 2019 ( 243 ) Oct 2019 ( 229 ) Sep 2019 ( 219 ) Aug 2019 ( 152 ) Jul 2019 ( 200 ) Jun 2019 ( 224 ) May 2019 ( 234 ) Apr 2019 ( 180 ) Mar 2019 ( 161 ) Feb 2019 ( 200 ) Jan 2019 ( 157 ) Dec 2018 ( 172 ) Nov 2018 ( 344 ) Oct 2018 ( 347 ) Sep 2018 ( 406 ) Aug 2018 ( 365 ) Jul 2018 ( 239 ) Jun 2018 ( 44 ) May 2018 ( 3 ) Apr 2018 ( 2 ) Jan 2018 ( 1 ) Dec 2017 ( 58 ) Nov 2017 ( 181 ) Oct 2017 ( 184 ) Sep 2017 ( 211 ) Aug 2017 ( 142 ) Jul 2017 ( 84 ) Jun 2017 ( 52 ) May 2017 ( 18 ) Apr 2017 ( 139 ) Mar 2017 ( 646 ) Feb 2017 ( 545 ) Jan 2017 ( 580 ) Dec 2016 ( 567 ) Nov 2016 ( 569 ) Oct 2016 ( 545 ) Sep 2016 ( 593 ) Aug 2016 ( 628 ) Jul 2016 ( 566 ) Jun 2016 ( 446 ) May 2016 ( 375 ) Apr 2016 ( 329 ) Mar 2016 ( 241 ) Feb 2016 ( 64 ) Jan 2016 ( 208 ) Dec 2015 ( 177 ) Nov 2015 ( 165 ) Oct 2015 ( 279 ) Sep 2015 ( 285 ) Aug 2015 ( 192 ) Jul 2015 ( 257 ) Jun 2015 ( 199 ) May 2015 ( 148 ) Apr 2015 ( 73 ) Mar 2015 ( 49 ) Feb 2015 ( 49 ) Jan 2015 ( 63 ) Dec 2014 ( 48 ) Nov 2014 ( 26 ) Oct 2014 ( 17 ) Sep 2014 ( 29 ) Aug 2014 ( 21 ) Jul 2014 ( 17 ) Jun 2014 ( 6 ) May 2014 ( 11 ) Apr 2014 ( 18 ) Mar 2014 ( 18 ) Feb 2014 ( 6 ) Jan 2014 ( 1 ) Dec 2013 ( 26 ) Nov 2013 ( 57 ) Oct 2013 ( 58 ) Sep 2013 ( 43 ) Aug 2013 ( 50 ) Jul 2013 ( 363 ) Jun 2013 ( 623 ) May 2013 ( 731 ) Apr 2013 ( 516 ) Mar 2013 ( 574 ) Feb 2013 ( 496 ) Jan 2013 ( 517 ) Dec 2012 ( 575 ) Nov 2012 ( 587 ) Oct 2012 ( 544 ) Sep 2012 ( 489 ) Aug 2012 ( 596 ) Jul 2012 ( 551 ) Jun 2012 ( 679 ) May 2012 ( 581 ) Apr 2012 ( 576 ) Mar 2012 ( 518 ) Feb 2012 ( 526 ) Jan 2012 ( 585 ) Dec 2011 ( 491 ) Nov 2011 ( 599 ) Oct 2011 ( 566 ) Sep 2011 ( 547 ) Aug 2011 ( 496 ) Jul 2011 ( 448 ) Jun 2011 ( 408 ) May 2011 ( 385 ) Apr 2011 ( 338 ) Mar 2011 ( 279 ) Feb 2011 ( 307 ) Jan 2011 ( 310 ) Dec 2010 ( 163 ) Nov 2010 ( 86 ) Oct 2010 ( 101 ) Sep 2010 ( 54 ) Aug 2010 ( 26 ) Jul 2010 ( 2 )


paske . larco . mei : Η συμμορία των τεσσάρων\nΌταν τα πράγματα ζορίσουν τα πολλά λόγια είναι φτώχεια, η δημοκρατία επιβλαβής πολυτέλεια. Στο παλάτι σύμβολο της δεσπο-τικής Βασιλείας των Λουδοβίκων, στις Βερσαλλίες, η συμμορία των τεσσάρων που θεωρούν φέουδό τους την Ευρώπη, Μέρκελ, Ραχόι, Τζεντιλόνι και ο οικοδεσπότης Ολάντ, αποφάσισαν (αρχές της βδομάδας) ότι η ΕΕ που ξέραμε είναι νεκρή. Χωρίς να ρωτήσουν κανένα, έτσι γουστάρω έτσι θα γίνει, είπαν. Η ΕΕ των ισότιμων εταίρων καταργήθηκε για να δώσει τη θέση της στην Ευρώπη των ανισοτήτων και επισήμως.\nΠρώτη και όχι ασήμαντη παρατήρηση: Η Ιταλία έχει χρέος που μπροστά του το ελληνικό είναι παιχνιδάκι. Και όμως η Ιταλία ήταν παρούσα στη λήψη της απόφασης. Αποδεικνύοντας ότι όλα αυτά τα περί χρεών, υποχρεώσεων, τήρησης των κανόνων και λοιπά ηχηρά είναι για τους παρείσακτους, τους δούλους. Οι κυρίαρχοι δεν έχουν χρέη, τα ξεπληρώνουν για λογαριασμό τους οι υπάλληλοί (τους), κάτι παρακατιανοί, όπως οι Έλληνες, που πιστεύουν κιόλας ότι αυτοί φταίνε για όσα τραβάνε, πρώτο και ασφαλές δείγμα δουλείας και εθελοδουλείας. Οι καταχρεωμένοι Ιταλοί, Γάλλοι και Ισπανοί γιατί δεν τύπτονται, δεν ολοφύρονται για τα λάθη τους;\nΚατά τα άλλα στη Γαλλία όλοι έχουν πέσει με τα μούτρα να σώσουν την Ρεπουμπλίκ από τη Λεπέν επειδή, λένε, κινδυνεύει η Δημοκρατία. Από ποιον; Τώρα τι να προτιμήσουμε; Το λαό που επέλεξε…


ANTIFA-AREA: ΚΑΙ ΝΕΟ ΚΡΟΥΣΜΑ ΣΤΟ Α.Τ. ΠΑΝΤΕΛΕΗΜΟΝΑ\nΚΑΙ ΝΕΟ ΚΡΟΥΣΜΑ ΣΤΟ Α.Τ. ΠΑΝΤΕΛΕΗΜΟΝΑ\nΤο ‘χουμε πεί πολλές φορές: όταν ο ρατσισμός και η παραβίαση δικαιωμάτων φοράει «κρατική στολή», είναι ακόμα πιο καταδικαστέος και αποτρόπαιος.\nΤο συγκεκριμένο Α.Τ. έχει ήδη καταγγελθεί κατ’ επανάληψη για βασανισμούς προσφύγων και μεταναστών, παράνομες συλλήψεις, εξευτελιστικές συμπεριφορές. Μόλις χθες ήρθαν τα νέα περιστατικά με τις συλλήψεις και προσαγωγές των Αφγανών προσφύγων από την πλατεία Αγ.Παντελεήμονα.\nΣήμερα καταγγέλλουμε μια ακόμα φρικιαστική ιστορία:\nΟ Ρολάντ Φράνσις Ουγκουτσούκου, νόμιμος μετανάστης με καταγωγή από τη Νιγηρία, με ενεργή άδεια παραμονής, στις 4 Νοέμβρη και ενώ βρίσκονταν καθ’ οδόν με το αμάξι του, σταματήθηκε κοντά στην πλατεία Αμερικής από αστυνομικούς με μηχανές. Η διαδικασία του ελέγχου ήταν συνεχείς προπηλακισμοί, χτυπήματα με γκλομπ ενώ ήταν ήδη ακινητοποιημένος πάνω στο οδόστρωμα. Στις αιτιάσεις του γιατί συμβαίνει αυτό, η επαναλαμβάνομενη απάντηση ήταν «σκάσε ξέρουμε τη δουλειά μας». Ρωτάμε αυτή είναι η δουλειά τους;\nΗ μετάβαση στο Α.Τ. Παντελεήμονα όμως επεφύλασσε χειρότερες εκπλήξεις. Παρόλο που το διαβατήριο του Ρόλαντ Φράνσις Ουγκετσούκου ήταν ενεργό, η άδεια παραμονής του το ίδιο, και επίσης ήταν κάτοχος ελληνικής άδειας οδήγησης –η οποία του ζητήθηκε- μέσα στα γραφεία της ασφάλειας να ζητήθηκε να αφαιρέσει όλα του τα ρούχα. Όταν έμεινε μόνο με το εσώρουχο του, του ζήτησαν να το βγάλει κι αυτό. Όταν προσπάθησε να προστατέψει τα γεννητικά του όργανα –φανερά ντροπιασμένος- του είπαν να βγάλει τα χέρια του από μπροστά. Στις εύλογες διαμαρτυρίες του, τον περίμενε νέος γύρος ξύλου!\nΑλλά υπάρχει και συνέχεια… Τον έστειλαν στα κρατητήρια παρόλο που τους ρωτούσε συνεχώς «γιατί» και «ποια είναι η κατηγορία». Οι διαμαρτυρίες του συνεχίστηκαν και την επόμενη μέρα όταν τους εκλιπαρούσε να του εξηγήσουν ή να τον αφήσουν, γιατί θα έχανε τη δουλειά του στο σούπερ-μάρκετ Carrefour (στα Σπάτα).\nΟδηγήθηκε σε αυτόφωρο δικαστήριο με την –αστήρικτη- κατηγορία ότι χρησιμοποιεί πλαστή άδεια οδήγησης στις 5/11. Ο δικαστής ζήτησε να αφεθεί και να επανέλθει σε άλλη ημερομηνία για την εκδίκαση.\nΠαρόλα αυτά η κράτηση του συνεχίστηκε αναίτια μέχρι τις 18/11 με την συνεχή πίεση να υπογράψει την απόφαση απέλασης που είχε βγεί εις βάρος του. Η συνεχής άρνηση του να υπογράψει μια παράνομη απέλαση ακολουθούνταν από σχόλια του τύπου «αυτά να τα πείς πίσω στη χώρα σου που θα σε στείλουμε»!\nΌλες αυτές τις μέρες του αρνήθηκαν πρόσβαση σε τηλέφωνο σε δικηγόρο, ή επισκέψεις. Και ήταν τελικά φίλοι του που απευθύνθηκαν στη Νιγηριανή πρεσβεία η οποία και ανέλαβε την νομική αρωγή του μετανάστη και όλη τη διαδικασία για την απελευθέρωση του.\nΣήμερα ο Ρολάντ Φράνσις Ουγκετσούκου είναι έξω, αλλά ουσιαστικά έχει χάσει τη δουλειά του. Απέναντι σε όλη αυτή την σωρεία παραβιάσεων όλων των δικαιωμάτων του απάντησε με μήνυση κατά των υπευθύνων του Α.Τ.Παντελεήμονα. Την μήνυση χειρίζεται ο δικηγόρος Β.Παπαδόπουλος από την Ομάδα δικηγόρων για τους μετανάστες και τους πρόσφυγες.\nΔεν μπορεί να γίνει ανεκτή άλλο αυτή η συμπεριφορά. Ακέραιη την ευθύνη για όλα τα περιστατικά βασανισμών, εξευτελισμών, ανομιών, ρατσιστικών αυθαιρεσιών, την φέρουν οι πολιτικοί προϊστάμενοι των κρατικών λειτουργών.\nΔεν μπορούν να γίνουν ανεκτές πια οι υποκριτικές ΕΔΕ που καταλήγουν στην ατιμωρησία. Απαιτούμε για κάθε ανάλογο περιστατικό την έκπτωση και την ποινική καταδίκη των υπευθύνων.


Eurovision 2018 Το Ισραήλ ο μεγάλος νικητής. H Κύπρος Δεύτερη. | asterasRADIO\nasterasRADIO Μουσικά Νέα Eurovision 2018 Το Ισραήλ ο μεγάλος νικητής. H Κύπρος Δεύτερη.\nEurovision 2018 Το Ισραήλ ο μεγάλος νικητής. H Κύπρος Δεύτερη.\nΤο φαβορί, η Netta από το Ισραήλ κατάφερε τελικά με το Toy να κερδίσει την πρώτη θέση της Eurovision. Η Ελένη Φουρέιρα έδωσε σκληρή μάχη κατακτώντας τελικά τη δεύτερη θέση του διαγωνισμού. Στην τρίτη θέση βρέθηκε για φέτος η Αυστρία.\nΑξίζει να σημειωθεί ότι η θέση που κατέκτησε η Κύπρος είναι η καλύτερη που έχει λάβει μέχρι σήμερα στον διαγωνισμό καθώς μέχρι και σήμερα, η χώρα είχε καταφέρει να «σκαρφαλώσει» μόνο μέχρι την πέμπτη θέση. Τη νικητήρια πεντάδα συμπλήρωσαν η Γερμανία και η Ιταλία. Το τραγουδι που κατέκτησε την κορυφή είναι ένας ύμνος στη διαφορετικότητα και περνάει ένα ισχυρό μήνυμα σε όλο το κόσμο.\nΗ Netta Barzilai, η φετινή εκπρόσωπος του Ισραήλ, ανέβηκε στη σκηνή του Altice Arena και ερμήνευσε το κομμάτι της με τίτλο «Toy» ξεσηκώνοντας για ακόμη μια φορά το στάδιο. Η… αντίπαλος της Ελένης Φουρέιρα, είναι γεννημένη στις 22 Ιανουαρίου το 1993. Η ίδια έχει δηλώσει πως αν δεν ήταν τραγουδίστρια, θα είχε σπουδάσει ψυχολογία ή θα φοιτούσε στο παιδαγωγικό τμήμα, για να γίνει νηπιαγωγός.\nΗ εκκεντρική τραγουδίστρια έχει υπηρετήσει στον στρατό και αποτελεί μέλος του νεανικού κινήματος aNoar HaOved VeHaLomed. Η ερμηνεύτρια, πέρασε με επιτυχία τις οντισιόν του The Next Star και έφτασε μέχρι τον μεγάλο τελικό της 13ης Φεβρουαρίου 2018 στη χώρα της όπου και στέφθηκε νικήτρια.\nΑμέσως μετά το τέλος των κριτικών επιτροπών, το televoting άλλαξε τα δεδομένα και καθόρισε τον μεγάλο νικητή της βραδιάς. Η δυναμική και εκρηκτική Ελένη δεν κατάφερε να κατακτήσει τη νίκη, όμως κατάφερε να κάνει όλη την Ευρώπη -και όχι μόνο- να μιλάει για εκείνη.\nΓια ακόμη μία φορά φάνηκε πως οι προτιμήσεις του κοινού είναι διαφορετικές από τις προτιμήσεις των εθνικών κριτικών επιτροπών, οι οποίες έδωσαν αρκετούς βαθμούς σε χώρες που όπως φάνηκε δεν έκαναν γκελ στους Ευρωπαίους τηλεθεατές του διαγωνισμού.\nΑποθεώθηκε στην σκηνή\nΗ Ελένη Φουρέιρα περίπου στις 12 00 ανέβηκε στη σκηνή της Eurovision και αποθεώθηκε από το στάδιο. Το απόλυτο φαβορί για φέτος τα έδωσε όλα και έβαλε φωτιά στους Ευρωπαίου ερμηνεύοντας το Fuego για την Κύπρο. Για ακόμη μία φορά ήταν εκρηκτική και χάρμα οφθαλμών με το χορευτικό της.\nΗ Ελένη Φουρέιρα περίπου στις 12:00 ανέβηκε στη σκηνή της Eurovision και αποθεώθηκε από το στάδιο. Το απόλυτο φαβορί για φέτος τα έδωσε όλα και έβαλε… φωτιά στους Ευρωπαίους ερμηνεύοντας το Fuego για την Κύπρο.\nmichalis 14 Μαΐ, 2018 0\tΜουσικά Νέα\nPrevious Eurovision 2018. Οι 26 χώρες που πάνε τελικό. Η σειρά εμφάνισης.\nNext Selena Gomez “Back To You” μία upbeat ερωτική μπαλάντα.\nStavento με Γιάννη Γιοκαρίνη “Το Σπουργίτι” νέο τραγούδι νέο videoClip\nGadless “Falling” νέο single, με την συμμετοχή της (feat.) Lou is\nNick Cave & The Bad Seeds : Έρχονται!\nΟι ΕΜΜΕΛΟΝ Ερμηνεύουν Λευτέρη Παπαδόπουλο στο Ανοιχτό Θέατρο Άνδρου\nΛευτέρης Πλιάτσικας “Πάρε Με Μαζί Σου” σε solo καριέρα.\n16ο Athens Technopolis Jazz Festival Διαγωνισμός για την ανάδειξη ελληνικής συμμετοχής\n0 thoughts on “Eurovision 2018 Το Ισραήλ ο μεγάλος νικητής. H Κύπρος Δεύτερη.”


GP Ιταλίας-FP2: «1-2» για την Mercedes - 4troxoi.gr\nΔεδομένου ότι οι κατατακτήριες δοκιμές έχουν ήδη διεξαχθεί, σε Σαββατοκύριακα με κατατακτήριο σπριντ, όπως αυτό της Monza, οι ομάδες επιδίδονται σε προσομοιώσεις αγώνα και δεν κυνηγάνε χρόνους, οπότε η κατάταξη δεν είναι ιδιαίτερα ενδεικτική.\nΟι δύο Mercedes σημείωσαν τους ταχύτερους χρόνους, οι οποίοι απέχουν 5 δλ. από τις επιδόσεις που είδαμε εχθές στις κατατακτήριες, εμπρός από τις δύο Red Bull. O Max Verstappen σημείωσε τον 3ο χρόνο της διαδικασίας χρησιμοποιώντας τη μέση γόμα.\nΣτις προσομοιώσεις, αμφότερες οι ομάδες έγραψαν πολύ ανταγωνιστικούς χρόνους, όπως επίσης και οι McLaren, ιδίωε με τη μέση γόμα. Ωστόσο η Mercedes έδειχνε να είναι το κορυφαίο μονοθέσιο και πάλι.\nΑμφότερες οι Alfa Romeo καθώς και οι Alpine βρέθηκαν στην πρώτη δεκάδα, την οποία συμπλήρωσαν οι Pierre Gasly και Lando Norris.\nA heavy crash ended Carlos Sainz’s FP2 session#ItalianGP 🇮🇹 #F1 pic.twitter.com/AsGyYx95md\nTo πιο σημαντικό συμβάν της διαδικασίας ήταν το σφοδρό ατύχημα του Carlos Sainz, στο chicane της Ascari. O Ισπανός είχε ένα ατύχημα παρόμοιο με αυτό που είχε και το πρωί του προηγούμενου Σαββάτου στο Zandvoort, χάνοντας το πίσω μέρος της Ferrari μόλις άγγιξε το γκάζι μετά το πρώτο τμήμα του τριπλού chicane.\nTo μονοθέσιο του Ισπανού προσέκρουσε με το εμπρός μέρος στον τοίχο, καταστρέφοντας την εμπρός ανάρτηση. Οι πρώτες πληροφορίες από τον ιταλικό Τύπο είναι ότι το πλαίσιο δεν έχει υποστεί ζημιές οι οποίες θα κάνουν αναγκαστική την αντικατάστασή του.\nΟ Sainz επισκέφθηκε το ιατρικό κέντρο της Monza και θα επέστρεφε για περαιτέρω ελέγχους αλλά φαίνεται να είναι καλά.\nΟ έτερος οδηγός της Ferrari, Charles Leclerc, αναγκάστηκε να ολοκληρώσει τη διαδικασία λίγο νωρίτερα από το τέλος της, καθώς δεν αισθανόταν απολύτως καλά._Φ.Λ.\nΧρόνοι προσομοιώσεων FP2.\nGP ΙταλίαςMonzaΕλεύθερες δοκιμές


Άση Μπήλιου: Tρίγωvο Ήλιoυ-Ποσειδώvα! Ξαφvικές Αvατρoπές και ΝEOI Έpwτες Για 5 Zώδια\nΑρχική Αρχική Άση Μπήλιου: Tρίγωvο Ήλιoυ-Ποσειδώvα! Ξαφvικές Αvατρoπές και ΝEOI Έpwτες Για 5 Zώδια\nΑκολουθούν αναλυτικές αστρολογικές προβλέψεις από την Άση Μπήλιου. Σύμφωνα με τις προβλέψεις της γνωστής μας αστρολόγου, έρχονται μεγάλες ανατροπές και νέοι έpwτες για κάποια ζώδια……\nκαι μας έδωσε τις αισθηματικές προβλέψεις της εν όψη τoυ Σαββατοκύριακου.\nΔΕΙΤΕ ΕΠΙΣΗΣ> «Kόκκαλο» η Μακρυπούλια: Παiκτρια του Ρoυκ Zουκ, Όρμησε να Δεiρει τον Συμπαiκτη της\nΗ γνωστή μας αστρολόγος, με την εμπειρία και τη γνώση της, αναλύει πως θα μας επηρεάσουν οι νέες πλανητικές όψεις.\nΗ εβδομάδα έφτασε στο τέλος της και η Άση Μπήλιου μέσα από τη\n«Φωλιά των ΚουΚου» έκανε τις δικές της αστρολογικές προβλέψεις για το τριήμερο.\nΗ γνωστή αστρολόγος έκανε λόγο για μια από τις όμορφες όψεις της εβδομάδας, αναφερόμενη στο τρίγωνο Ήλιου – Ποσειδώνα που δίνει μια διάσταση πιο γλυκιά, συναισθηματική, ρομαντική αλλά και ταξιδιάρικη. Επίσης, το Σαββατοκύριακο η Σελήνη κινείται στο ζώδιο του Κριού και γίνεται πιο δυναμική και εξωστρεφής.\nΔΕΙΤΕ ΕΠΙΣΗΣ> Bάσω Λασκαράκη: Η ΝΕΑ «Δήλωση» της Για Tην Δεύτερη Εγκυμoσύvη της\nΠροηγούμενο άρθροBαρύ Πέvθος στην Nέα Δημoκρατία: Νεκpή η Φρόσω Σπεvτζάρη\nΕπόμενο άρθροNέα Σελήvη Στον Kριό: Η Λiτσα Πατέρα Πρoειδοπoιεί! Aλλάζουν Όλα σε Έpwτικά-Οικοvομικά Για 4 Ζώδια\nΑvατροπή Από Αγγελική Nικoλούλη Για 19Χροvη Άpτεμις: «Οι Έρευvες Της Αστυvομiας...» Εξελίξεις φωτιά στην υπόθεση. Έκτακτη βόμβα από την Αγγελική Νικολούλη για την 19χρονη Άρτεμις. Στο...\nΟ Λιάγκας Κάvει ‘Βούκιvο’ την Aσημίvα του GΝΤΜ: «Πoια Είvαι Αυτή,...


Μηχανορραφίες από το καθεστώς του πραξικοπήματος στη Βολιβία προκειμένου να αποτραπεί μια νίκη του κόμματος Μοράλες στις εκλογές - e-Πρόλογος\nΜηχανορραφίες από το καθεστώς του πραξικοπήματος στη Βολιβία προκειμένου να αποτραπεί μια νίκη του κόμματος Μοράλες στις εκλογές\nΔιεθνή\tΒολιβία, Λαϊκός Δρόμος\nΤο καθεστώς του πραξικοπήματος στη Βολιβία έχει ορίσει ημερομηνία των εκλογών την 3η του ερχόμενου Μαΐου. Αυτό που δεν πρέπει να ξεχνάει κανείς όσον αφορά τις εκλογές είναι ότι αυτές είναι προσχηματικές, προκειμένου να συγκαλυφθεί η πραξικοπηματική ανατροπή της κυβέρνησης του Έβο Μοράλες. Εν τέλει δεν πρέπει να θεωρείται σίγουρο ότι θα γίνουν, καθώς είναι αφέλεια να πιστεύει κανείς ότι αυτοί που έκαναν πραξικόπημα θα κάτσουν να χάσουν, ενδεχομένως, την εξουσία στις εκλογές. Αν τελικά γίνουν, θα είναι με τέτοιους όρους, ώστε να εξασφαλίζεται η επικράτηση της Δεξιάς του πραξικοπήματος. Αυτό φαίνεται ήδη από διάφορες μεθοδεύσεις ενάντια στην εκλογική προσπάθεια του κόμματος του Μοράλες, του Κινήματος προς το Σοσιαλισμό (MAS).\nΜέχρι στιγμής το MAS έχει με μεγάλη διαφορά τους περισσότερους απορριφθέντες υποψηφίους από την Επιτροπή Εκλογών, 57 συνολικά. Ενώ τα υπόλοιπα δεξιά κόμματα έχουν ελάχιστες τέτοιες περιπτώσεις έως και καμία. Αυτή η μεθόδευση γίνεται στα πλαίσια ενός κυνηγητού που έχει εξαπολύσει το πραξικόπημα εναντίον των στελεχών του MAS, ειδικά αυτών που πρωτοστάτησαν στην αντίσταση εναντίον του, προσπαθώντας να τα ενοχοποιήσει για διάφορα αδικήματα, όπως τρομοκρατία ή παρακίνηση σε βία, με 592 συλληφθέντες μέχρι στιγμής. Στο κυνηγητό αυτό, ασφαλώς το μεγαλύτερο “θήραμα” θα πρέπει να θεωρείται ο ίδιος ο Έβο Μοράλες. Αν αυτός δεν είχε καταφύγει στην Αργεντινή, μπορεί και να μην ήταν ζωντανός σήμερα.\nΟ νόμιμος πρόεδρος της Βολιβίας, προκειμένου να προστατέψει τον εαυτό του απέναντι στις κατηγορίες του πραξικοπήματος, αλλά και για να ενισχύσει το κόμμα του στις εκλογές, προσπαθεί να είναι υποψήφιος γερουσιαστής στις επερχόμενες εκλογές. Όμως η προσπάθειά του προσκρούει στις μεθοδεύσεις των αντιπάλων. Η νομική εκπρόσωπος του Πατρίσια Χερμόζα, υπεύθυνη για τις διαδικασίες έγκρισης της υποψηφιότητάς του συνελήφθη, ενώ ο εκπρόσωπός του MAS Γουιλφρέντο Τσάβεζ που ανέλαβε για τον ίδιο σκοπό μετά, καταδιώχθηκε και αναγκάστηκε να βρει καταφύγιο στην πρεσβεία της Αργεντινής. Ακόμη όμως και η προεδρική υποψηφιότητα του Λουίς Άρτσε για το MAS δεν έχει εγκριθεί ακόμη και βρίσκεται υπό διερεύνηση από την Επιτροπή Εκλογών της οποίας προεδρεύει ο διαβόητος Σαλβαδόρ Ρομέρο, άνθρωπος των Αμερικάνων τον οποίο είχε καθαιρέσει από τον κρατικό μηχανισμό το 2008 ο Μοράλες και επανέφερε τώρα η αυτοανακηρυγμένη ως προσωρινή πρόεδρος Τζανίν Ανιές. Καταλαβαίνει κανείς κάτω από τι συνθήκες θα πραγματοποιηθούν οι εκλογές, αν τελικά γίνουν.\nΠαρόλα αυτά, το κόμμα του Μοράλες διατηρεί σοβαρή υποστήριξη από τις λαϊκές μάζες και ιδιαίτερα στην επαρχία όπου είναι συγκεντρωμένοι και οι ιθαγενείς πληθυσμοί, ένδειξη της αντίστασης που συνεχίζει να υπάρχει στη χώρα. Σε πρόσφατη δημοσκόπηση που δημοσιοποιήθηκε στις 16 Φεβρουαρίου, ο υποψήφιος του MAS για την προεδρία προηγείται με ποσοστό 31.6 %. Ο πρώην υπουργός Οικονομικών, που είναι συνδεδεμένος με τη βελτίωση του βιοτικού επιπέδου των λαϊκών μαζών, μπορεί να μη συγκεντρώνει τα ποσοστά που εξασφάλιζε ο Μοράλες, αλλά ενδέχεται να δημιουργήσει τέτοια δυναμική. Τα κόμματα της αντιπολίτευσης δεν έχουν καταφέρει να συμφωνήσουν για τη δημιουργία μιας αντί MAS εκλογικής συνεργασίας και ήδη εξαπολύουν κατηγορίες το ένα στο άλλο. Ο βασικός αντίπαλος του Μοράλες στις εκλογές του Οκτωβρίου, Κάρλος Μέσα, αλλά και ο ακροδεξιός Καμάτσο, κατηγορούν την Τζανίν Ανιές ότι χρησιμοποιεί τη θέση της για να προωθήσει την εκλογική της καμπάνια. Η ίδια αρχικά είχε δηλώσει ότι δε θα συμμετάσχει στις εκλογές.\nΑν οι εκλογές τελικά γίνουν και δεν υπάρξει κυβέρνηση από τον πρώτο γύρο, θα πραγματοποιηθούν επαναληπτικές στις 14 Ιουνίου. Πάντως το καθεστώς του πραξικοπήματος έχει ήδη ξεκινήσει ένα πρόγραμμα ιδιωτικοποιήσεων, ειδικά των επιχειρήσεων εξόρυξης λιθίου, χωρίς να έχει καμμία νομιμοποίηση, έστω και τυπική, για να κάνει κάτι τέτοιο και αυτό είναι επίσης μια ισχυρή ένδειξη ότι οι εκλογές θα γίνουν με όρους υποχρεωτικής επικράτησης της δεξιάς αμερικανόθρεφτης αντίδρασης των πραξικοπηματιών.\n6 Έψιλον, Αττίλας, λογοκρισία και νύχτα\tΑποκαλυπτικό! Δείτε στο βίντεο ΜΑΤατζήδες να σπάνε διερχόμενα αυτοκίνητα σε Λέσβο – Χίο και να δέρνουν οδηγούς (βίντεο και φωτο)


Αίμα στα κόπρανα του μωρού. Ένα συχνό παιδιατρικό πρόβλημα\nΗ παρουσία αίματος στα κόπρανα πάντοτε φοβίζει γονείς και ιατρούς, αλλά τις περισσότερες φορές είναι κάτι που μπορεί να αντιμετωπιστεί. Η συχνότητα από μελέτες αναφέρεται σε 0,3% των ανά έτος επισκέψεων στα επείγοντα παιδιατρικού τμήματος.\nTo ραιβόκρανο είναι μια συχνή συγγενής παραμόρφωση, που εμφανίζεται με συχνότητα 1/250 γεννήσεις και μπορεί να ταλαιπωρήσει το νεογέννητο παιδάκι σας τους πρώτους μήνες της ζωής του.\nΠώς πλένονται τα παιδικά ρούχα;\nΤα βρέφη και τα νήπια, επειδή δεν έχουν ενισχυμένο ανοσοποιητικό σύστημα είναι ευάλωτα σε μικρόβια και ιούς. Έρευνες έδειξαν πως τα ρούχα της οικογένειας που μπαίνουν στο πλυντήριο μαζί με τα παιδικά ευθύνονται για τη μεταφορά μικροβίων.\nΠρέπει να περιμένω το μωρό μου να σαραντίσει για να το βγάλω έξω από το σπίτι;


«Γλυκιά» εκδίκηση και play off για την Παναχαϊκή | Onsports.gr\nhome ΠοδόσφαιροFootball League«Γλυκιά» εκδίκηση και play off για την Παναχαϊκή Κοινοποιήστε\n«Γλυκιά» εκδίκηση και play off για την Παναχαϊκή\tΣυντάκτης: Onsports Team\nΔημοσίευση: Τετάρτη, 04 Απριλίου 2012 17.54\nΗ εκδίκηση είναι ένα… πιάτο το οποίο τρώγεται κρύο, αναφέρει ένα ρητό και αυτό φαίνεται πως ταιριάζει… γάντι στην περίπτωση της Παναχαϊκής, η οποία έξι χρόνια μετά το εφιαλτικό απόγευμα της 14ης Μαΐου στο γήπεδο της Φυλής, όπου είχε ηττηθεί από τον Θρασύβουλο και είχε υποβιβαστεί στην Γ’ Εθνική, επικράτησε με 3-1 των «πράσινων» για την 24η αγωνιστική και… επέστρεψε στις θέσεις των play off.\tΑντίθετα, το «συγκρότημα» του Λύσανδρου Γεωργαμλή έμεινε για 6ο παιχνίδι μακριά από τη νίκη και παρέμεινε στις θέσεις του βαθμολογικού πίνακα που οδηγούν στον απ’ ευθείας υποβιβασμό για την Football League 2. Οι Πατρινοί άνοιξαν το σκορ στο 37’ με τον Ουρτάδο, ωστόσο, στο 55’ ο Μπεγκόνια με απ’ ευθείας χτύπημα φάουλ, έφερε το ματς στα ίσια για τους γηπεδούχους. Στο 66’ οι «πράσινοι» έμειναν με παίκτη λιγότερο, λόγο αποβολής του Καλαμιώτη με δεύτερη κίτρινη κάρτα και στο αμέσως επόμενο λεπτό, ο Ντίνας με χτύπημα φάουλ, διαμόρφωσε το 2-1 για τους «ροσονέρι». Στο 84’ ο Φουρτάδο με κεφαλιά, έπειτα από σέντρα του Κοιλιάρα «κλείδωσε» το τρίποντο για τους φιλοξενούμενους, οι οποίοι μετρούν «2 στα 2» με τον Γιάννη Παπακώστα στον πάγκο τους.\nΗ Παναχαϊκή ήταν αυτή που μπήκε πιο δυνατά στον αγωνιστικό χώρο και προσπάθησε να πετύχει ένα τέρμα που θα της έδινε τον πρώτο λόγο για την συνέχεια. Μάλιστα, στο 4’ οι φιλοξενούμενοι ζήτησαν πέναλτι, όταν ο Κοιλιάρας μπήκε στην περιοχή, θέλησε να περάσει τον Κασμερίδη, βρέθηκε στο έδαφος, ωστόσο, ο διαιτητής έδειξε να συνεχιστεί η αναμέτρηση.\nΠέντε λεπτά αργότερα και πάλι το «συγκρότημα» του Γιάννη Παπακώστα έφτασε κοντά στο γκολ, όταν ο Ουρτάδο έκανε την μπαλιά, ο Ντίνας πήρε την μπάλα, ωστόσο, ο Κασμερίδης ενήργησε σωστά και μπλόκαρε την μπάλα προ του άσου των Αχαιών. Η Παναχαϊκή αύξησε την πίεσή της και στο 14’ ο Ουρτάδο άλλαξε ωραία με τον Μαπούκου, ωστόσο, την… κατάλληλη στιγμή, ο Σκόνδρας μπήκε στην φάση, προσπάθησε να διώξει, η μπάλα πήρε περίεργη τροχιά και κατέληξε κόρνερ, δίπλα από το δοκάρι του Κασμερίδη.\nΣτη συνέχεια, ο Θρασύβουλος ισορρόπησε την αναμέτρηση και προσπάθησε να βγει με αξιώσεις στην επίθεση και να δημιουργήσει επικίνδυνες καταστάσεις μπροστά στην εστία του Πουρή. Στο 18’ ο Ντα Σίλβα έκανε ωραία ενέργεια, ο Πουρής απέκρουσε ασθενώς, η μπάλα έφτασε στον Ντακόλ, ο οποίος ωστόσο… κατάφερε να χάσει μεγάλη ευκαιρία, μια και το πλασέ που έκανε έφυγε άουτ, πάνω από το οριζόντιο δοκάρι της εστίας των «ροσονέρι»!\nΠέντε λεπτά αργότερα και πάλι οι γηπεδούχοι απείλησαν, όταν ο Μπεγκόνια εκτέλεσε απ’ ευθείας το φάουλ, όμως η μπάλα πέρασε άουτ, πάνω από το οριζόντιο δοκάρι, ενώ στο 29’ το σουτ του Ντα Σίλβα από το ύψος της περιοχής, κόντραρε στα σώματα των αμυντικών και κατέληξε κόρνερ.\nΑπό την στιγμή που ο Θρασύβουλος δεν κατάφερε να εκμεταλλευτεί τις ευκαιρίες που δημιούργησε, η Παναχαϊκή άνοιξε το σκορ στο 37’ με τον Ουρτάδο, κόντρα στην ροή της αναμέτρησης. Ο Ντίνας πήρε την μπάλα στον χώρο του κέντρου, έκανε την κάθετη μπαλιά στον διεθνή επιθετικό από την Βενεζουέλα και αυτός με ωραίο πλασέ, νίκησε τον Κασμερίδη και έκανε το 1-0 για τους Αχαιούς.\nΟι «πράσινοι» προσπάθησαν άμεσα να… απαντήσουν στο αμέσως επόμενο λεπτό, όταν ο Παγώνης έπιασε το δυνατό σουτ, ωστόσο η μπάλα πέρασε άουτ, ελάχιστα εκατοστά δίπλα από το αριστερό δοκάρι του Πουρή. Μάλιστα, στο 42’ οι γηπεδούχοι απείλησαν και πάλι, όταν έπειτα από… κομπίνα σε φάουλ, ο Ντακόλ έκανε το σουτ, αλλά ο Πουρής μπλόκαρε, με τις δύο ομάδες να πηγαίνουν στα αποδυτήρια, με την Παναχαϊκή να προηγείται με 1-0.\nΤο δεύτερο ημίχρονο ξεκίνησε με δύο αλλαγές για τις δύο ομάδες. Ο Γιάννης Παπακώστας πέρασε στον αγωνιστικό χώρο τον Φούφουλα στην θέση του Θεοδωρέλλη, από τον οποίο είχε έντονα παράπονα για την παρουσία του, φέρνοντας και την αλλαγή στο σύστημα σε 4-4-3 με τον Κοιλιάρα να… μετακομίζει στο αριστερό άκρο της άμυνας, τον Ουρτάδο πιο μπροστά του στη μεσαία γραμμή. Στα δεξιά πέρασε ο Μαπούκου, ενώ στο κέντρο, η τριάδα αποτελούνταν από τους Φατιόν, Τσεμπερίδη και Ντίνα.\nΑπό την πλευρά του, ο Λύσανδρος Γεωργαμλής πέρασε στον αγωνιστικό χώρο τον Ροκάστλ στην θέση του Ντανλαντί, θέλοντας να κάνει πιο κινητική την ομάδα του στην μεσαία γραμμή.\nΜάλιστα, η αλλαγή του Έλληνα τεχνικού του Θρασύβουλου, έφερε… καρπούς στο 55’ όταν ο Μπεγκόνια εκτέλεσε απ’ ευθείας το φάουλ, νίκησε τον Πουρή, ο οποίος δεν υπολόγισε σωστά την πορεία της μπάλας και «έγραψε» το 1-1 για τους «πράσινους».\nΣτη συνέχεια, η Παναχαϊκή προσπάθησε να αντιδράσει, ωστόσο στο 58’ το δυνατό σουτ του Ουρτάδο, βρήκε σε ετοιμότητα τον Κασμερίδη, ο οποίος με δύσκολη επέμβαση, απέκρουσε, ενώ στο 66’ άλλαξαν οι αριθμητικές ισορροπίες, καθώς ο Καλαμιώτης ανέτρεψε τον Ντίνα, ο διαιτητής έδειξε το φάουλ και την κίτρινη κάρτα στον αμυντικό των «πράσινων», που ήταν η δεύτερη και πήρε την άγουσα για τα αποδυτήρια.\nΜάλιστα, στην αμέσως επόμενη φάση η Παναχαϊκή πήρε και πάλι προβάδισμα στο σκορ. Ο Ντίνας εκτέλεσε το φάουλ και νίκησε τον Κασμερίδη, κάνοντας το 2-1 για τους «ροσονέρι». Μάλιστα, στο 77’ ο Ουταρά έφτασε με αξιώσεις στα καρέ των «πράσινων», έκανε το σουτ, αλλά ο πορτιέρο του Θρασύβουλου απέκρουσε σε κόρνερ.\nΣτο αμέσως επόμενο λεπτό, οι γηπεδούχοι θέλησαν να… απαντήσουν, όταν ο Ζουμπουλάκης έκανε την σέντρα, ωστόσο, ο Πουρής βρήκε σωστά και έδιωξε προ του επερχόμενου Ντακόλ.\nΤα πράγματα έγιναν ακόμα πιο εύκολα για τους φιλοξενούμενους στο 84’ όταν ο Κοιλιάρας έκανε τη σέντρα από τα πλάγια και ο Φουρτάδο με δυνατή κεφαλιά, νίκησε τον Κασμερίδη και διαμόρφωσε το τελικό 3-1.\nΔιαιτητής του αγώνα ήταν ο Γκρανάς (Ξάνθης), ο οποίος απέβαλε με δεύτερη κίτρινη κάρτα τον Καλαμιώτη στο 66’ και έδειξε την κίτρινη κάρτα στους: Σκόνδρα, Κασμερίδη, Κοιλιάρα, Τσεμπερίδη, Φατιόν, Ιωάννου.\nΘΡΑΣΥΒΟΥΛΟΣ (Λύσανδρος Γεωργαμλής): Κασμερίδης, Καλαμιώτης, Σύρος, Σκόνδρας, Παγώνης, Μπεγκόνια, Βλάχος (69’ Ζουμπουλάκης), Ντανλαντί (46’ Ροκάστλ), Ντα Σίλβα, Σταμπολζίεφ (61’ Καρλόπουλος), Ντακόλ.\nΠΑΝΑΧΑΪΚΗ (Γιάννης Παπακώστας): Πουρής, Σπίνουλας, Ιωάννου, Θεοδωρέλλης (46’ Φούφουλας), Ντίνας, Τσεμπερίδης, Φατιόν, Ουρτάδο (83’ Βλασόπουλος), Κοιλιάρας, Μαπούκου (72’ Ουαταρά), Φουρτάδο.\tΚατηγορία: Football League


Θρίλερ με νεκρό μωρό που βρέθηκε σε γήπεδο γκολφ – Το ανατριχιαστικό της υπόθεσης | istioforos news\nΘρίλερ με νεκρό μωρό που βρέθηκε σε γήπεδο γκολφ – Το ανατριχιαστικό της υπόθεσης\n02 Φεβρουαρίου 2021 - 10:49 π.μ.\nΈνα νεκρό μωρό εντοπίστηκε σε γήπεδο γκολφ, με τις Αρχές να αναζητούν το πώς βρέθηκε εκεί αλλά και το κατά πόσο έπεσε θύμα δολοφονίας.\nΤο σοκαριστικό περιστατικό συνέβη στο Mέρσεϊσαϊντ του Λίβερπουλ στη Μεγάλη Βρετανία από δυο περαστικούς που είχαν βγάλει τα σκυλιά τους βόλτα. Μάλιστα, το πλέον ανατριχιαστικό είναι πως το μωρό βρισκόταν εκεί για περισσότερες από τρεις εβδομάδες, ωστόσο δεν εντοπίστηκε λόγω του λοκντάουν.\nΌπως αναφέρει η Liverpool Echo, το μωρό ήταν γυμνό και δεν έφερε σημάδια από τραυματισμούς. Η αστυνομία, σε πρώτη φάση, δεν έχει στοιχεία που να δείχνουν ανθρωποκτονία ωστόσο είναι άγνωστο αν εγκαταλείφθηκε εκεί και πέθανε ή μεταφέρθηκε ενόσω ήταν ήδη νεκρό.\nΈχει επίσης αποκλειστεί και το σενάριο να γεννήθηκε πρόωρα και να εγκαταλείφθηκε από τη μητέρα του.\n«Ο θάνατος κάθε παιδιού είναι τραγικός. Είναι άγνωστο πόσο καιρό βρισκόταν εκεί και ποια είναι η αιτία θανάτου του», ανέφερε ο επικεφαλής της αστυνομίας.\nistioforos news : Θρίλερ με νεκρό μωρό που βρέθηκε σε γήπεδο γκολφ – Το ανατριχιαστικό της υπόθεσης